Protesti u SAD i Trampova kampanja reda i zakona - Svet - Dnevni list Danas\nPočetna » Svet » Protesti u SAD i Trampova kampanja reda i zakona\nNasilni protesti rasplamsali su se u više američkih gradova iz solidarnosti s gradom Portlandom gde su uprkos protivljenju lokalnih vlasti intervenisale federalne snage bezbednosti po nalogu predsednika Donalda Trampa, koji je u središte svoje kampanje za predsedničke izbore u novembru stavio održavanje reda i zakona, prenosi Radio slobodna Evropa (RSE) pisanje svetskih medija.\n0Piše: Beta 28. jula 2020. 09.22\nNiz novih protesta zbog lošeg postupanja policije potresao je tokom vikenda gradove širom SAD, stvarajući novu dilemu lokalnim vlastima koje su uspele da donekle ublaže tenzije na ulicama sve dok sukob zbog upotrebe federalnih agenata u saveznoj državi Oregon nije izazvao novi gnev, piše Njujork tajms.\nScene iz Sijetla, Ouklenda i Los Anđelesa podsetile su na tenzije u prvim danima protesta zbog nasilne smrti Džordža Flojda krajem maja, dok su, ukazuje list, neki demonstranti pribegli destruktivnim metodama protesta, a policija upotrebila agresivnu taktiku da ih smiri.\nKatalizator poslednjih protesta je bilo razmeštanje federalnih agenata u Portland u državi Oregon, navodi Njujork tajms i dodaje da su militarizovani napori da se uguše protesti kod federalne sudnice pokrenuli masovne demonstracije i svakodnevne sukobe u tom gradu, a takođe inspirisali nove proteste solidarnosti u drugim gradovima u kojima su ljudi izrazili duboku zabrinutost što je federalna vlada iskoristila proširena ovlašćenja u gradu koji je jasno stavio do znanja da se protivi prisustvu federalnih agenta.\nTramp je iskoristio scene nemira, s obaranjem statua i razbijanjem izloga, da pošalje poruku reda i zakona za svoju kampanju za reizbor, ističe Njujork tajms i dodaje da je predsednik potrošio više od 26 miliona dolara za televizijske spotove koji prikazuju distopiju bezakonja s praznim policijskim stanicama, uz tvrdnju da bi to moglo da se desi ako na izborima pobedi njegov rival Džo Bajden.\nNjujork tajms dodaje da su se demokrate koje su na čelu nekih gradova i saveznih država usprotivile dolasku federalnih agenata, ali su i izrazile nezadovoljstvo što neki na ulicama preteruju i idu na ruku predsednikovom gambitu.\nProtesti su eksplodirali širom SAD, pošto su nedelje građanskih nemira i sukoba aktivista s vlastima proključale u subotu uveče s desetinama uhapšenih, dok je policija u pojedinim gradovima upotrebila suzavac i biber sprej da razbije demonstracije, piše Vašington post.\nDemonstracije su održane u nizu gradova, poput Los Anđelesa, Ričmonda, Omahe ili Ostina gde je jedan čovek ubijen iz pištolja tokom protesta, ali je žarište protesta i dalje na severozapadnoj pacifičkoj obali gde je nedelja sukoba aktivista i federalnih agenata u Portlandu, kako navodi list, upumpala novu energiju u pokret koji je počeo posle policijskog ubistva Džordža Flojda u Mineapolisu.\nDemonstracije su dobile novu energiju nasilnim sukobima u Portlandu posle, kako ocenjuje BBC, duboko kontroverzne Trampove odluke da u taj grad pošalje federalne agente da štite vladine zgrade.\nFederalne snage u neobeleženim vozilima su prošle nedelje na silu oterale demonstrante s ulica i, kako navodi britanski javni servis, privodili ih bez opravdanja, a takođe su protiv demonstranta koristile suzavac i neubojitu municiju.\nTramp kaže da pokušava da uspostavi red, ali je njegov pristup izazvao raširene kritike, kao i tužbe, navodi BBC, dodajući da su tokom vikenda demonstracije, između ostalog, održane u Luisvilu u Kentakiju, Aurori u Koloradu, Ričmondu u Virdžiniji i Njujorku.\nVelike demonstracije prerasle su u nasilje širom zemlje tokom vikenda kako su desetine hiljada Amerikanaca nastavile talas građanskih nemira protestujući zbog rasizma i taktike policije, pošto je s predsednik Tramp u fokus svoje kampanje za reizbor stavio red i zakon, piše Volstrit džurnal.\nPosle Portlanda, Tramp šalje federalne snage i u druge gradove da uguše proteste i suzbiju rast kriminala, ukazuje njujorški list i ističe da je većina agenata poslata u velike gradove koje vode demokrate. Ti policajci su izazvali uzbunu među gradonačelnicima i guvernerima od kojih su neki kritikovali Trampa da pokušava da ojača svoju izbornu bazu dok zaostaje u anketama za Bajdenom.\nOmar Vasou, profesor s Univerziteta Prinston koji ispituje uticaj nasilja na kampanje za građanska prava, kaže da narativ koja strana izaziva nasilje na protestima ima važne konsekvence po izbore.\nZasad su demonstranti pridobili većinu simpatija i podrške posle pojave snimaka kako pojedini policajci na protestima zbog preterane upotrebe sile odgovaraju preteranom upotrebom sile, podvlači Volstrit džurnal, ali ističe da to može da se promeni i da bi demonstranti, ako budu viđeni kao agresori, mogli izgubiti simpatije javnosti.\n„Ako vidimo porast nasilnog otpora demonstranata, to često postaje opravdanje za veću represiju države“, rekao je Vasou.\nLončar: Direktori su moja odgovornost i izbor, posebno kompleksna situacija u Novom Pazaru


Putovanje u Gent - Aranžmani i last minute ponude - Putuj Sigurno\nPutovanje u Gent\nPutujSigurno » Belgija » Gent\nSmeštaj u Gentu – Putovanje u Gent: Gent je grad u belgijskom regionu Flandrija, smešten na ušću reke Laje koja se uliva u reku Šeldu. Putovanje u Gent je idealna prilika da se vide srednjovekovne građevine koje su kroz vreme opstajale gotovo netaknute, zbog čega ovaj grad predstavlja jedan od najlepših belgijskih gradova koje možete posetiti. Gent ima i svoju luku, zbog koje je ekonomski izuzetno važan za čitavu državu.\nKada je u pitanju Gent aranžmani pružaju mogućnost razgledanja najlepših znamenitosti ovog grada, koji će vam Belgiju zadržati u najlepšem sećanju. Raspoložive ponude za putovanje u Gent možete pogledati na našem sajtu.\nZnamenitosti u Gentu\nObilazak znamenitosti u Gentu predstavlja zanimljivu šetnju kroz istoriju, s obzirom na arhitektonska remek-dela, brojne crkve, katedrale i fontane koje u ovom gradu opstaju vekovima. Neke od znamenitosti koje ne bi trebalo da obiđete su Katedrala Sv. Bava, Dvorac grofova, zvonik i Gradska kuća, jer oni pružaju najverodostojniju sliku Genta i njegovog kulturno-istorijskog identiteta. Ovo bajkovito mesto je više puta proglašeno za najlepši belgijski grad, što njegove znamenitosti svakodnevno potvrđuju ogromnom broju turista koji dolazi da ga upozna.\nSmeštaj u Gentu\nSmeštaj u Gentu je najmanji problem za njegove posetioce, s obzirom na to da grad obiluje hotelima, hostelima i apartmanskim kompleksima. U skladu sa svojim preferencijama, možete se odlučiti za vrhunsku udobnost i luksuz koji nude hoteli, dok ćete komfor i prijatnu atmosferu pronaći i u nekom od brojnih apartmana koji se iznajmljuju u ovom gradu.\nUkoliko ste u prilici, iznajmite takav smeštaj koji pruža pogled na grad i reku, jer su prizori u Gentu nešto najlepše što ujutru možete da pogledate kada razmaknete zavese.\nPutovanje u Gent je uvek dobra ideja ukoliko ste raspoloženi za malo istraživanja srednjovekovnih građevina, mada ćete se u Gentu susresti i sa modernim, urbanim sadržajem koji će vaše putovanje učiniti ispunjenim i nezaboravnim.


Novembar 2008 - Grad Sarajevo\nSjećanje na sedam poginulih Sarajlija\nUčenjem Fatihe, minutom šutnje i polaganjem cvijeća danas je obilježena 15. godišnjica masakra u kojem je od agresorske granate smrtno stradalo sedam a ranjeno četvero naših sugrađana u ulici Hamdije Kreševljakovića kod broja 47. Tada su poginuli Zekerijah Dacić, Staka Aksentić, Ibro Plakalo, Sead Plakalo, Igbal Redžić, Dženan Smajić i Elvedin Zimić.\n30. Novembra 2008. in Novosti\nDogradonačelnik Jurišić primio američku filmsku i pozorišnu umjetnicu Helen Patton Plusczyk\nZamjenik gradonačelnice Sarajeva Josip Jurišić primio je danas američku filmsku i pozorišnu umjetnicu Helen Patton Plusczyk, koja u Sarajevu boravi povodom održavanja radionica o dizajnu na ALU i predavanja o historiji američkog pozorišta na Filozofskom fakultetu.\n28. Novembra 2008. in Novosti\nOdržana 43. sjednica Gradskog vijeća Grada Sarajeva\nNa današnjoj 43. sjednici Gradskog vijeća Grada Sarajeva vijećnici su utvrdili Nacrt Budžeta Grada Sarajeva za 2009.g. i Nacrt Odluke o izvršavanju ovog budžeta u iznosu od 24.829.200 KM. Zaključak Vijeća je da se oba Nacrta upute u javnu raspravu do 20. decembra ove godine.\n27. Novembra 2008. in Novosti\nOdržan Okrugli sto pod nazivom \_”Implementacija Programa djelovanja na unaprjeđenju zdravlja mladih u gradu Sarajevu\_”\nU organizaciji Grada Sarajeva danas je održan Okrugli sto pod nazivom "Implementacija Programa djelovanja na unaprjeđenju zdravlja mladih u gradu Sarajevu u segmentu promocije odgovarajuće ishrane i fizičke aktivnosti". Pored predstavnika Grada Sarajeva, na Okruglom stolu učešće su uzeli predstavnici Ministarstva zdravstva Kantona Sarajevo, Ministarstva obrazovanja Kantona Sarajvo, Zavoda za javno zdravstvo KS, Prosvjetno-pedagoškog zavoda KS, gradskih općina, domova zdravlja, škola te nevladinih organizacija.\n26. Novembra 2008. in Novosti\nGradonačelnica apeluje da se ne obustavlja javni gradski saobraćaj te da Sindikat GRAS-a i Vlada KS nastave pregovore\nGradonačelnica Sarajeva Semiha Borovac uputila je danas u pisanoj formi apel Sindikatu KJP GRAS i Vladi Kantona Sarajevo da nastave pregovore, te da ne dođe do obustave javnog gradskog saobraćaja.\nDogradonačelnik Jurišić primio predstavnike Regionalnog koordinacionog centra EUFOR-a za područje Sarajeva\nZamjenik gradonačelnice Sarajeva Josip Jurišić primio je danas predstavnike Regionalnog koordinacionog centra EUFOR-a za područje Sarajeva predvođene kapetanom italijanske vojske Francescom De Micheleom.\n43. sjednica Gradskog vijeća Grada Sarajeva\nU četvrtak 27.11.2008. godine s početkom u 10.00 sati održat će se 43. sjednica Gradskog vijeća Grada Sarajeva.\n26. Novembra 2008. in Najave i Obavijesti\nOkrugli sto pod nazivom \_”Implementacija Programa djelovanja na unaprjeđenju zdravlja mladih u gradu Sarajevu\_”\nU srijedu 26.11.2008. godine, u vremenu od 9.30 do 13.00 sati, održat će se Okrugli sto pod nazivom "Implementacija Programa djelovanja na unaprjeđenju zdravlja mladih u gradu Sarajevu u segmentu promocije odgovarajuće ishrane i fizičke aktivnosti". Organizator Okruglog stola je Grad Sarajevo, kako bi se cjelovitije proveo ovaj program koji je usvojen na sjednici Gradskog vijeća Grada Sarajeva u aprilu ove godine.\n25. Novembra 2008. in Najave i Obavijesti\nPovodom Dana državnosti BiH održana Svečana sjednica Skupštine KS, Gradskog vijeća Grada Sarajeva i Općinskih vijeća četiri gradske općine\nU povodu obilježavanja 25. novembra – Dana državnosti BiH, danas je u Domu oružanih snaga BiH održana Zajednička svečana sjednica Skupštine Kantona Sarajevo, Gradskog vijeća Grada Sarajeva i Općinskih vijeća četiri gradske općine. Sjednicu je otvorio predsjedavajući Gradskog vijeća Grada Sarajeva Marin Ivanišević koji je prisutnima i građanima Sarajeva čestitao Dan državnosti BiH.\n25. Novembra 2008. in Novosti\nZajednička delegacija Kantona Sarajevo, Grada Sarajeva i gradskih općina položila cvijeće na spomen-obilježja\nPovodom Dana državnosti BiH, zajednička delegacija Kantona Sarajevo, Grada Sarajeva i četiri gradske općine danas je položila cvijeće, te učenjem Fatihe i minutom šutnje odala počast poginulim braniteljima na spomen-obilježja Vječna vatra, Šehidsko spomen-mezarje Kovači, Groblje Lav, Spomen-park Vrace i Spomen-obilježje na Trgu ZAVNOBiH-a.


Objavljeno utorak, 03 jun 2014 20:02\nPredsjednik Opštine Berane Dragoslav Šćekić obratio se pismom vrhovnom državnom tužilaštvu, odnosno Specijalnom tužiocu za borbu protiv korupcije i organizovanog kriminala, tražeći odgovor na pitanje da li je i šta preduzeto po pitanju krivičnih prijava koje je Opština Berane podnijela prije nešto više od mjesec protiv bivših opštinskih rukovodilaca, objavio je Portal „Vijesti“.\nU pismu se, kako je navedeno, podsjeća da je 28. aprila Opština Berane podnijela krivičnu prijavu protiv bivšeg gradonačelnika Vuke Golubovića "i drugih zbog krivičnog djela stvaranje kriminalne organizacije", kao i zbog krivičnih djela "zlupotreba službenog položaja" i "nesavjestan rad u službi".\nKrivična prijava istog dana podnešena je i protiv bivše direktorice Dnevnog centra za djecu i omladinu sa teškoćama u razvoju Marijane Dakić", navele su “Vijesti”, zbog krivičnog djela zloupotreba službenog položaja iz člana 416 i nesavjesnog rada u službi iz člana 417 KZ CG".\n"Od dana podnošenja krivičnih prijava pa do danas Opština Berane, kao oštećena, nema nikavkih povratnih informacija i poziva o eventualno preduzetim radnjama po podnijetim prijavama. Ovim putem pozivamo Vas da preduzmete mjere iz svoje nadležnosti radi procesuiranja prijavljenih lica iz razloga što nam od istih pravnih i fizičkih lica pristižu na izvršenje obaveze sumnjivih transakcija obuhvaćene podnijetim prijavama", zaključuje se u Šćekićevom pismu istakao je portal.\n“Vijesti” su nav ele da je na konferenciji za medije održanoj 28. aprila Šćekić saopštio da se od preuzimanja lokalne vlasti dosadašnjim uvidom u stanje i obaveze Opštine došlo do sigurnih podataka da je dug Opštine preko petanest miliona eura, i da to nije konačna cifra.\nŠćekić je tada kazao da se krivične prijave protiv bišveg predsjednika Vuke Golubovića i njegovog brata Milana, koji je bio direktor Agencije za investicije i razvoj, kao i povezanih lica, privrednih su bjekata podnose „zbog toga što su u prethodnom periodu više od trista hiljada potrošili u predizbornoj kampanji za radove u mjesnim zajednicama bez raspisanih tendera i ugovora“, istakao je portal.\nTada su navedeni i brojni primjeri nenamjenskg trošenja novca, navele su “Vijesti”, među kojima i sredstava uslovnih dotacija Evropske unije, zatim novca koji je bio namijenjen Regionalnom biznis centru i sredstava Fonda PIO za rješavanje stambenih problema i pitanja penzionera.\nOpština Berane je tada zatražila reviziju Drževne revizorske institicije, ali je zaj zahtjev odbijen.\nZbog toga je redovnu reviziju uradila privatna nezavisna revizorska kuća, nakon čijeg nalaza će, kako se saznaje, biti urađena i specijalna revizija, istaknuto je u tekstu.\n“Vijesti” su podsjetile da je bivši predsjednik opštine Berane Vuka Golubović tada u izjavi za taj medij odbacio sve navode iz krivičnih prijava rekavši da je to „samo politički trik i alibi za novu vlast“.


Kritična tačka - Slavija za bicikliste - 23. Kritična masa u Beogradu\nI ovog meseca, održava se Kritična masa u Beogradu. Građani i građanke Beograda u posedu bicikla okupiće se na Trgu Republike u 5 sati, kako bi još jednom ukazali na potrebu za prepoznavanjem ovog prevoznog sredstva kao ravnopravnog u saobraćaju Beograda.\nKritična masa je zajednička biciklistička vožnja koja se odvija u preko 300 gradova širom sveta, sa ciljem skretanja pažnje na probleme sa kojima se biciklisti i biciklistkinje susreću u svakodnevnom saobraćaju. U Beogradu, održava se svake poslednje subote u mesecu sa početkom u 5 sati sa Trga Republike. To je mesečna proslava biciklizma (ne protest), događaj koji pripada građanima i građankama na najdirektniji mogući način.\nPutanja će biti ista kao i prethodno - sa Trga Republike, kroz Kolarčevu, Terazije, Trg Nikole Pašića, Bulevar Kralja Aleksandra, Golsvordijevu, Cara Nikolaja II, Makenzijevu, kroz Slaviju i Ulicu Kralja Milana preko Terazija i Kolarčeve nazad do Trga Republike ili Kalemegdana, kako budemo raspoloženi.\nOva Kritična masa biće različita od prethodnih zato što su biciklisti Beograda ovoga puta odlučili da posete spomenik Dimitriju Tucoviću i neko vreme provedu u centralnom delu Slavije kako bi ispitali zašto građani Beograda ne provode vreme na tom prostoru čije se dodatno ukrašavanje i uređivanje planira.\nAutor grafičkog rešenja: Vuk Spasojević, autor fotografije: Tamaš Tot\nSlavija, kao mesto na kome je automobilska kultura najdominantnija, nije predviđeno ni za pešake, a kamoli za bicikliste, te želimo da skrenemo pažnju na pogubnost novih planova koji predviđaju stavljanje pešaka pod zemlju i neobezbeđivanje prostora za bezbedno kretanje dvotočkaša na ovoj lokaciji.\nNakon 23. Kritične mase, udruženje Ulice za bicikliste sastaviće izveštaj vezano za Slaviju u trenutnoj situaciji, ali i o pogubnosti planova za urbanu rekonstrukciju ovog trga, kojom je predviđeno njegovo ukrašavanje, bez sagledavanja saobraćajne situacije i menjanja trga u saobraćajnom smislu.


Tanjug | 01. 04. 2017 - 23:32h\nTurović je dva automobila fijat donirao za potrebe Gradske bolnice i Dečje ustanove Radost, a novčanu pomoć poslao Gimnaziji u Čačku, Udruženju paraplegičara u ovom gradu, manastirima Vavedenje i Vujan i porodicama boraca sa Košara.\nDonacije je danas na svečanosti uručila Turovićeva sestra Slađana, u krugu čačanske ispostave njegove kompanije navodeći da donacije svedoče da je i ovoga puta njen brat pokazao svoju humanu stranu i brigu o Čačku.\n- Ovo nije prva donacija i na ovome nećemo stati, pripremićemo nova sredstva za ustanove i udruženja našeg kraja - rekla je Slađana.\nOna je naglasila da je njen brat rođen u Čačku, a da je u SAD otišao 2002. godine, a pre dve godine osnvao je špeditersku kompaniju, ali je vezan za svoj grad i upoznat sa svim zbivanjima u toj sredini.\nU ime DU Radost zahvalila je Vera Jovanović, direktorka te ustanove, navodeći da će automobil koristiti za potrebe odmarališta Ovčar u Ulcinju.\nDr Radoslav Milošević, direktor Gradske bolnice u Čačku, zahvalio je darodavcu u ime svih zaposlenih i bolesnika i rekao da će autmobil koristiti pre svega za potrebe pacijenata a donacija je tim vrednija ako se zna da je bolnica poslednji put nabavila neko vozilo još pre 20 godina.\nIvan Ružičić, direktor čačanske Gimnazije, rekao je da će sredstva upotrebićemo, najverovatnije, u toku obeležavanja 180 godina od osnivanja Gimanzije, a to je predviđeno za septembar ili oktobar ove godine.\nSvečanosti je prisustvovao i Milun Todorović, gradonačelnik Čačka, koji je istakao da se Saši Turoviću duguje velika zahvalnost za sve što je do sada učinio za rodni Čačak.\n- Važno je da naši ljudi koji žive daleko ne zaborave zavičajni grad, on to definitivno nije učinio. Zahvaljujem se i njegovoj sestri Slađani a važno je da Turović ovde u Čačku ima kompaniju sa 15 zaposlenih i u komunikaciji sa njim saznao sam da želi da razvija špediterski sektor, i da tokom ove i iduće godine zaposli još petnaestak Čačana.\nDejan Sertić, direktor čačanske ispostave Turovićeve kompanije rekao je da je ovo druga donacija iz sredstava Saše Turovića, ali da će biti i novih.\nKRVAVI PRAZNIK U NAJVEĆEM SRPSKOM GRADU U…\nČak 102 pucnjave dogodile su se od petka uveče u Čikagu, gradu sa oko 2,6 miliona stanovnika, u kojima je ubijeno 15 ljudi.\nBURNA NOĆ U ČIKAGU Jedna osoba ubijena, 11…\nJedna osoba je ubijena, dok je 11 povređeno u nekoliko odvojenih pucnjava u Čikagu, prenosi lokalni "Čikago Tribjun".\nZAVIČAJ U SRCU U Čikagu održan festival…\nPrvi festival krajiških i zavičajnih pesama u Americi održan je početkom februara u sali Srpske bratske pomoći u Čikagu.\n"IZAŠAO SAM NA TRENUTAK..." U pola belog dana…\nVozilo američkog Federalnog istražnog biroa (FBI), puno taktičke opreme i naoružanja, ukradeno je na pumpi u Čikagu, objavila je danas “Raša tudej”.\nSerijski ubica hara Čikagom? Za 17 godina…\nU proteklih 17 godina, najmanje 75 žena je zadavljeno ili ugušeno u Čikagu, a njihova tela su nađena na ulicama, u kontejnerima, napuštenim zgradama,...\nPovezane teme: Čačanin , Čačak , Čikago


Sarajevo: Tadić sa Dinom, Halidom i Osimom : Crveni tepih\nSarajevo: Tadić sa Dinom, Halidom i Osimom\nPredsednik Srbije Boris Tadić prošetao je svojim rodnim gradom Sarajevom, od Baščaršije do hotela Evropa gde je u bašti, uz “makijato”, ćaskao sa popularnim sarajevskim pevačima Dinom Merlinom i Halidom Bešlićem i fudbalskim stručnjakom Ivicom Osimom.\nTadić je izašao iz automobila kod čuvene česme na Baščaršiji, na trgu prepunom golubova, okružen novinarima i radoznalim prolaznicima, svratio u malu kujundžijsku radnju, a onda prošetao do čuvenog hotela “Evropa”, sagrađenog daleke 1882, zatvorenog za vreme rata i obnovljenog pre 3 godine.\nDok je šetao sarajevskim ulicama, Tadić je pozdravljao Sarajlije koje su sa znatiželjom ispratile pojavu srpskog predsednika u svom gradu.\nSusret sa popularnim pevačima i čuvenim trenerom, nekadašnjim selektorom jugoslovenske reprezentacije, koji su rado prihvatili Tadićev poziv na popodnevnu kafu, a posle srdačnih pozdrava, predsednik, pevači i sportista su u bašti hotela koji je iz predratnog vremena poznat kao okupljalište poznatih sarajevskih “gradskih faca”, opušteno ćaskali iz sokove i “makijato”.\nRanije, Tadić je posetio i stan u kojem je njegova porodica živela kad je rođen, u Sarajevu, ali je, po sopstvenoj želji, to učinio bez kamera.


Vila ALEKSANDRA 2 Dasia 2022 - Apartmani ALEKSANDRA 2 Krf\nNaslovna Letovanje Grčka Grčka ostrva Krf Vila ALEKSANDRA 2 Dasia\nVila ALEKSANDRA 2 Dasia se nalazi na 600 metara udaljenosti od plaže, neposredno uz glavnu ulicu, u mirnom delu letovališta Dasia, na ostrvu Krf. Kompleks od tri apartmanske kuće, funkcionalno raspoređene u sopstvenom velikom vrtu sa mediteranskim rastinjem. Do centra Dasije je 400m gde se nalazi veliki broj taverni, kafeterija i marketa. Idealna lokacija omogućuje noćni provod u Ipsosu koji se nalazi na 500 metara udaljenosti. Vila ALEKSANDRA 2 Dasia je B kategorije po lokalnoj kategorizaciji, nalazi se u poznatom mestu Dasija na Krfu.\nSMEŠTAJ VILA ALEKSANDRA 2 DASIA KRF\nVila ALEKSANDRA 2 i 3 Dasia\nALEKSANDRA 2 Dasia\nALEKSANDRA 3 Dasia


BRNABIĆ DANAS U LESKOVCU: Samo napornim radom i beskompromisnim zalaganjem možemo sačuvati Srbiju! | Novosti.rs\nNakon što je u svojstvu predsednice Vlade u ponedeljak posetila Sijarinsku banju, Lebane i Bojnik, dolazak u Leskovac juče posle podne iskoristila je da kao članica Predsedništva Srpske napredne stranke (SNS) poseti Gradski odbor SNS u Leskovcu.\nAnu Brnabić je dočekao član Predsedništva i predsednik Gradskog odbora Leskovac Goran Cvetanović i mnoštvo okupljenih članova i simpatizera SNS u Leskovcu.\nAna Brnabić je sa članovima razgovarala o aktuelnoj situaciji u zemlji, problemima sa kojima se građani Leskovca i čitavog Jablaničkog okruga suočavaju, ali i o napretku koji je, kako je navela, lokalna samouprava definitivno ostvarila, navodi se na sajtu leskovačkog SNS.\n- Samo napornim radom i beskompromisnim zalaganjem možemo sačuvati Srbiju na putu napretka i preporoda, na kome se nalazi od 2014. godine kada je predsednik Vlade postao Aleksandar Vučić - poručila je Ana Brnabić u stranačkim prostorijama.\nAna Brnabić Jablanički okrug poseta Leskovac vesti premijerka Srbije


Naslovna Info Opštinske vesti Potpisani ugovori o dodeli građevinskog materijala romskim porodicama\nBAČKA PALANKA: Predsednik opštine Bačka Palanka, Branislav Šušnica, potpisao je danas, (31.08.), ugovore o dodeli građevinskog materijala za šest romskih porodica sa teritorije opštine Bačka Palanka.\nOvo je jedna od aktivnosti predviđenih Lokalnim akcionim planom za Rome u opštini Bačka Palanka. Za realizaciju ove aktivnosti iz budžeta lokalne samouprave obezbeđena su sredstva u iznosu od 900.000 dinara, a na osnovu Ugovora o korišćenju bespovratnih sredstava koji je Opština Bačka Palanka zaključila sa Pokrajinom, obezbeđeno je dodatnih 850.000 dinara.\nJedan od potpisnika ugovora, Nikola Jovanović iz Tovariševa kaže da ovakav vid pomoći puno znači jer može da popravi kuću koja je u lošem stanju.\n„Sve što budem mogao da popravim na kući, uradiću, nije važno koliko, samo da ona bude funkcionalna za normalan život“, rekao je Nikola.\nSa njim se slaže i Đurica Nikolić iz Paraga i zahvalan je za svaki vid pomoći koji obezbeđuju Opština i Pokrajina.\n„Ja ne radim nigde i ovo mi puno znači. Na prvom mestu srediću krov i dva zida koja su u lošem stanju“, rekao je Đurica.\nPredsednik opštine Bačka Palanka Branislav Šušnica rekao je da je ovo samo jedna od mera Lokalnog akcionog plana za Rome. Vrednost svakog ugovora je 290.000 dinara.\n„Ovu meru sprovodimo svake godine, s tim da gledamo da, iz godine u godinu, povećamo vrednost paketa u građevinskom materijalu kako bi korisnici više toga mogli da srede na svojim kućama. Oni ova sredstva uglavnom koriste za sanitarni čvor i opremanje kupatila jer u svojim mestima stanovanja to nemaju“, rekao je Šušnica.\nOn dodaje da je ovaj LAP usvojen 2016. godine, a sprovodi se do 2020. Poboljšanje uslova stanovanja je samo jedna od mera ovog Akcionog plana, a značajna sredstva se izdvajaju za đake i studente romske populacije.\n„Svake godine dočekujemo đake prvake i dodeljujemo im školski pribor, povoljnije mesečne karte, a pomažemo i u nabavci ogreva.\nProcenat romske populacije u bačkopalanačkoj opštini je 2 odsto, a prema rečima predsednika opštine od naredne budžetske godine u planu je i izbor romskog koordinatora kako bi olakšao taj deo posla.\nBespovratna sredstva za kupovinu građevinskog materijala\nromska populacija u Bačkoj Palanci\nPrethodni tekstILOK: Finale Berbe uz gastro show B. Ognjenovića, Magazin i Giuliana\nSledeći tekstKUD „Jovan Dučić“ u Grčkoj


Povećava se broj zaraženih u Gerontološkom centu – Podrinske\nPovećava se broj zaraženih u Gerontološkom centu\nKako „Podrinske“ nezvanično saznaju još 13 korisnika usluga Gerontološkog centra u Šaapcu je pozitivno na koronavirus. Takođe, njih sedam je u veoma teškom zdravstvenom stanju i hospitalizovani su na kovid odeljenju Opšte bolnice Šabac.\nPlan da preostalo osoblje radi u smenama od po petnaest dana nije realizovano zbog brojnih tehničkih i organizacionih problema ali i zbog nezadovoljstva samih radnika koji bi za to vreme bili odvojeni od svojih porodica.\nZa sutra je predviđena kompletna dezinfekcija Doma koju će sprovesti svi on koji su zdravi.\nZbog zabrinjavajuće situacije i mogućnosti da se epidemija i dalje širi apelujemo na Krizni štab Šapca ali i Republike Srbije kao i na Ministarstvo zdravlja da se radnici u ovoj ustanovi, koji su još uvek negativni na koronavirus, opreme adekvatnom zaštitnom opremom.\nSve drugo je u Božjim rukama!


Beta, Tanjug, Srna - Blic\nPodignuta zastava pred Ambasadom Kube u Vašingtonu\nKubanska zastava podignuta je danas pred zgradom Ambasade Kube u Vašingtonu čime je simboličlno označen novi početak u diplomatskim odnosima dve zemlje.\nLideri Evropske unije (EU) su se u četvrtak uveče na vanrednom zasedanju dogovorili da navalu ilegalnih imigranata spreče "razbijanjem krijumčarskih mreža, izvođenjem vinovnika pred sudove, zaplenom njihove imovine" i "zaplenom i uništavanjem brodova pre no što ih iskoriste krijumčari".\nOland, Merkel i Porošenko zabrinuti zbog sukoba u Debaljcevu\nPredsednici Francuske i Ukrajine, Fransoa Oland i Petro Porošenko, i nemačka kancelarka Angela Merkel izrazili su zabrinutost zbog nastavka sukoba kod grada Debaljceve, saopštila je večeras Jelisejska palata.\nReakcije zvaničnika na presudu MSP\nŠef poslaničke grupe opozicine Demokratske stranke (DS) Borislav Stefanović ocenio je danas da je presuda Međunarodnog suda pravde o odbacivanju međusobnih tužbi Hrvatske i Srbije za geniocud, dobra za region i za odnose Srbije i Hrvatske, koje napokon mogu da se okrenu rešavanju konkretnih problema koji su ostali nakon rata.\nSRS: Šešelj će se građanima obratiti na mitingu u subotu\nPotpredsednik Srpske radikalne stranke (SRS) Milorad Mirčić izjavio je da će sutra biti poznat datum kada će se lider radikala Vojislav Šeselj vratiti u Srbiju, i dodao da očekuje da će već naredne subote u Beogradu biti održan miting sa koga će se on obratiti građanima.\nRašković-Ivić, nova predsednica DSS: Demokratizacija stranke prvi korak\nPotpredsednica Demokratske stranke Srbije Sanda Rašković-Ivić izabrana je danas na Skupštini te stranke za novog lidera DSS.\nKolona ruskih tenkova ide ka ukrajinskoj luci Marijupolj\nAmbasador Ukrajine u Ujedinjenim nacijama rekao je da su ukrajinske snage i građani danas zaustavili konvoj ruskih tenkova i drugih oklopnih vozila koji je iz grada Novoazovska krenuo prema ključnoj luci Marijupolj.\nMilitantna organizacija Hamas odlučila je da ne produži sedamdesetdvočasovni prekid vatre sa Izraelom koji ističe ovog jutra, a pre no što je primirje isteklo, sa teritorije Gaze su ispaljene dve rakete na Izrael.\nŠešelj operisan u Holandiji\nPredsedniku Srpske radikalne stranke Vojislavu Šešelju danas je u Holandiji operisan tumor i hirurški mu je odstranjeno 30 centimetara debelog creva, izjavio je potpredsednik SRS Milorad Mirčić.\nŠirom sveta skupovi protivnika i pobornika akcije u Siriji\nŠirom sveta se održavaju ili planiraju ulične demonstracije - kako protivnika tako i pobornika planirane vojne akcije u Siriji pod vođstvom Sjedinjenih Američkih Država.\nMeđunarodna zajednica podeljena oko intervencije u Siriji\nFrancuska je spremna da kazni odgovorne za upotrebu hemijskog oružja u Siriji, izjavio je danas francuski predsednik Fransoa Oland.\nHiljade demonstranata protiv Putina u Moskvi, predsednik nije ni propratio marš\nViše hiljada ljudi izašlo je danas na demonstracije u Moskvi protiv predsednika Rusije Vladimira Putina. Prema proceni izveštača agencije Fras pres, na ulice glavnog grada Rusije izašlo je najmanje 20.000 ljudi. Ruska policija je medjutim saopštila da je na demonstracije izašlo 11.000 ljudi.\nKod Niša kolone vozila 15 kilometara, gužve i na graničnim prelazima\nNa naplatnoj rampi Nais kod Niša na auto putu Niš-Skoplje kolona vozila duga je 15 kilometara, a vozači čekaju na prolaz najmanje dva časa, rekao je danas šef naplatne rampe Dragan Milić.\nOEBS: Na Kosovu 6. maja može da glasa 109.000 ljudi\nPriština - Portparol OEBS-a na Kosovu Nikola Goan izjavio je danas da na Kosovu ima 109.000 ljudi koji imaju pravo glasa na parlamentarnim i predsedničkim izborima 6. maja koje organizuje Beograd.\nĐukanovićev kum pretio novinaru\nNovinaru i uredniku lista "Pres" za Crnu Goru Marka Milačića u petak je u podgoričkom lokalu vređao i pretio mu crnogorski biznismen Veselin Barović, koji je kum bivšeg crnogorskog premijera Mila Đukanovića. Srna prenosi da su Barovićevi telohranitelji naneli Milačiću lakše telesne povrede.\nOdalović: RIK će uskoro kontaktirati UNMIK povodom izbora na Kosovu\nRepublička izborna komisija će za dan, dva kontaktirati UNMIK povodom održavanja parlamentarnih izbora 6. maja na Kosovu, izjavio je danas član te komisije Veljko Odalović.\nTadić: Rešenje o prelazima nije idealno, ali stojim čvrsto iza njega\nPredsednik Srbije Boris Tadić izjavio je danas da je rešenje do kojeg se došlo u dijalogu Beograda i Prištine usklađeno sa srpskim nacionalnim interesom, da ne podrazumeva elemente takozvane državnosti Kosova i da od Srba na severu Kosova zahteva da ga podrže.\nKosovo: Pacoli podneo ostavku\nPRIŠTINA - Kosovski predsednik Bedžet Pacoli podneo je danas ostavku, nakon što je Ustavni sud odlučio da njegov izbor u parlamentu pre mesec dana nije bio ustavan i poručio da će se ponovo kandidovati za tu funkciju.


Srbija mora da uskladi Zakon o duvanu sa EU - EU Delegacija u Srbiji\nSrbija mora da uskladi Zakon o duvanu sa EU\nBy Jovan objavljeno\t 30/09/2014 Projektne aktivnosti\nSrbija je tek na početku rešavanja ekonomskih i zdravstvenih problema izazvanih upotrebom duvana i mora da uskladi svoje zakonodavstvo u ovoj oblasti sa EU. Prema rezultatima projekta „Unapređenje kontrole duvana u Srbiji“, visoka stopa smrtnosti i ekonomske posledice upotrebe duvana u Srbiji nisu u potpunosti shvaćene, rekao je Oskar Benedikt zamenik šefa Delegacije EU u Srbiji.\nU Srbiji je učestalost oboljenja koja su posledica korišćenja duvana i dalje u porastu, dok se u EU broj ovakvih oboljenja smanjuje, rekao je Benedikt.\n„Upravo zbog ovoga je važno da se, uporedo sa usklađivanjem zakonodavstva, podiže svest onih koji donose odluke, zdravstvenih radnika i javnosti. Takođe je neophodno dodatno pomoći ljudima da se reše ove navike”, rekao je Benedikt na završnoj konferenciji lakogTvining projekta „Unapređenje kontrole duvana u Republici Srbiji”.\nTema je značajna i za Srbiju i za EU, rekao je Benedikt, ističući „da je važno da Zakon o duvanu u Srbiji bude usklađen sa propisima u EU kao i sa novom direktivom koja između ostalog uključuje bolja upozorenja na ambalaži: direktivom su, naime, propisana tekstualna i grafička upozorenja koja pokrivaju 65 procenata površine prednje i zadnje strane pakovanja”.\nBiće zabranjene cigarete sa ukusima, kao i one sa mentolom, dok će propisi o sastojcima duvanskih proizvoda biti rigorozniji. Takođe ima novih odredaba koje se tiču elektronskih cigareta, dodao je.\nSrbija mora da uskladi i Zakon o akcizama sa pravilima EU o oporezivanju duvana: preporuke u ovom pogledu su već date u okviru ovog projekta, dok će ćetaljni predlozi biti formulisani kasnije, rekao je Benedikt.\nIako je od 34 države Srbija rangirana na 23. mestu na evropskoj skali kontrole duvana (Joossens and Raw) “ipak verujem da ovaj laki Tvining zaslužuje pohvalu jer smatram da je doprineo podizanju opšte svesti o problemu duvana”, dodao je zamenik šefa Delegacije EU u Srbiji.


Gojković: Dijalog neefikasan, jedna stranka pravi problem – Srbija NASA Zemlja\nGojković: Dijalog neefikasan, jedna stranka pravi problem\nGojković je izašao u hol parlamenta dok je sastanak trajao i rekao da je nezadovoljan “jer jedna politička organizacija” dovodi učesnike u situaciju da svi izgube mnogo vremena.\nKaže da nije problem u vlasti i da je opozicija ta koja je inicirala razgovore o poboljšanju izbornih uslova.\n“Za sada, što se tiče vlasti, mislim da postoji spremnost da se otvore neke teme, da se neke teme reše, ali videćemo kada se bude odlučivalo o konkretnim predlozima”, rekao je Gojković.\nNa pitanje koja je to organizacija koja “pravi probleme”, Gojković nije želeo da precizira, ali jeste naveo da ima i onih koji ne dolaze na sastanke, a na internetu, kaže, imaju predloge za svaku temu.\nOdbacio je i mogućnost da je to Pokret Dveri, jer, kako kaže, Dveri su na sastanku bile više nego konkretne i spremne na saradnju.\nU toku sastanka iz sale je u jednom momentu izašao predstavnik Vojin Biljić iz Pokreta Dosta je bilo, a na pitanje da li se desila neka “dramatična situacija” na sastanku, Gojković kaže da nije bilo takve situacije, ali da su gubili vreme na formalnosti.\n“Čovek čije ste ime spomenuli je rekao da nije vlastan da donosi odluke, i zato mi nije jasno zašto je prisutan ovde”.\nŽika Gojković kaže da je trebalo da predstavnici vlasti i opozicije danas govore o medijima, ali da se, kaže, nisu odmakli od početka.\n“POKS poziva sve predstavnike opozicije da se uozbiljimo, da budemo koncizniji i jasniji da bismo u periodu koji je pred nama imali donete odluke po najvažnijim pitanjima kada su pitanju izborni uslovi. Smatramo da je konačno došlo vreme da imamo konkretne stvari na papiru potpisane”, zaključio je Gojković.\nU parlament su danas došli lider Dveri Boško Obradović, predsednik POKS-a Žika Gojković, predstavnik Dosta je bilo Vojin Biljić, zamenik predsednika Srpske radikalne stranke Aleksandar Šešelj, kao i predstavnik DSS Dejan Šulkić.\nVeć drugi put na sastanak ne dolaze predstavnici Zavetnika.\nPredsednik Skupštine Srbije Ivica Dačić je u poseti Rusiji, tako da je sastanak vodio funkcioner SNS-a Dejan Đurđević, a u sali je bio i sekretar parlamenta Veljko Odalović.\nPrema Tanjugovim informacijama, na današnjem sastanku je trebalo da se četiri dogovorene teme razrade u pod-teme kako bi lakše mogle da se implementiraju.\nNa prethodnom sastanku vlast i opozicija su dogovorili razgovore o četiri teme kada je reč o poboljšanju izbornih uslova, a to su mediji, izborni postupak, izborni dan i finansiranje kampanje, navodi taj izvor i dodaje da će se sledeći sastanak najverovatnije održati u sredu 9. juna, a ne u utorak, jer će se 8. juna u plenumu raspravljati o promeni Ustava iz oblasti pravosuđa.


Novosti Archives - Page 3830 of 4554 - Televizija K3\nSavjet ministara o napadu u Zvorniku i akciji “Ruben”\nBy dijana on Maj 21, 2015 Novosti, RS/BiH\nInformacije su Savjetu ministara BiH dostavili Ministarstvo bezbjednosti i Ministarstvo za ljudska prava i izbjeglice BiH. Ministar bezbjednosti BiH Dragan Mektić rekao je na konferenciji za novinare da je prvi zaključak, koji će biti predložen parlamentu BiH, da se na osnovu svega što se događalo smire tenzije i u normalnoj atmosferi razgovara o svemu i […]\nSrbac: Neuspjela primopredaja dužnosti\nNa inicijativu nove skupštinske većine u opštinskom parlamentu u Srpcu, koju čini 12 odbornika SNSD-a i jedan odbornik DNS-a, danas je trebalo da bude izvršena primopredaja dužnosti između opozvanog predsjednika Skupštine opštine /SO/ Zorana Đukića i novoizabranog Gorana Gavranovića i opozvanog sekretara opštine Dragice Vranić i novoizabrane Slađane Škrbić. Do tog čina nije došlo, a […]\nVodotoci gotovo prazni, ne očekuje se ugroženost Semberije\nBy jelena on Maj 21, 2015 Novosti, RS/BiH\nRistić je rekao da očekivane velike padavine na zapadu zemlje mogu da utiču na kasniji porast rijeke Save u Semberiji, ali da je dobro to što je njen vodostaj na ovom području sada vrlo nizak. “Rijeka Drina uvijek ima velike oscilacije i ona se stalno prati, mada se ne očekuje ugrožavanje ni od Drine, jer […]\nNarandžasti nivo upozorenja\nOna je navela da se obilnija kiša očekuje noćas i sutra, a veće količine padavina se očekuju u zapadnim, sjevernim i djelimično u južnim predjelima Republike Srpske. Đorđevićeva je istakla da se do ponoći ponegdje mogu očekivati padavine u količini od 20 do 30 litara po metru kvadratnom, a sutra ponegdje od 60 do 70 […]\nNS RS: Razmotren revizorski izvještaj o Kliničkom centru\nNegativno revizorsko mišljenje za finansijske izvještaje Kliničkog centra Banjaluka za 2013. godinu dato je, jer upisani iznos osnovnog kapitala u sudskom registru nije usaglašen sa iskazanim iznosom u poslovnim knjigama. Popis kao ključna kontrolna aktivnost kod provjere usaglašenosti knjigovodstvenih evidencija sa stvarnim stanjem imovine i obaveza nije u skladu sa pravilnikom o načinu i rokovima […]\nStevandić: Zamrzavam aktivnosti u SDS-u do sjednice Glavnog odbora\nBy jelena on Maj 21, 2015 Novosti, RS/BiH, Tema dana\n“Neprimjereno je da predsjednik SDS-a Mladen Bosić uzima za pravo da priča o čemu će odlučivati organi stranke, jer nije jedini koji o tome odlučuje. Zbog njegovog uvredljivog i nekulturnog spominjanja mog imena odlučio sam se na ovaj korak”, rekao je Stevandić novinarima u Banjaluci. On je dodao da ne pregovara i ne prelazi u […]\nGojković: Klinički centar provodi preporuke revizora\n“Veliki dio preporuka već je realizovan, neke su djelimično, a postoje i one čija realizacija ne zavisi samo od Univerzitetske bolnice – Kliničkog centra Banjaluka”, rekla je Gojkovićeva u raspravi o revizorskom izvještaju za ovu zdravstvenu ustanovu za 2013. godinu. Ona je navela da se u Kliničkom centru radi na usklađivanju pravilnika o unutrašnjoj organizaciji […]\nVasić: Istrage o terorizmu moraju imati oznake tajnosti\n“Do tada, uključivanje javnosti u taj dio istrage samo ide u korist onih koji su protiv sistema, odnosno onih koji su sa druge strane zakona”, rekao je Vasić novinarima u Banjaluci. Komentarišući činjenicu da Savjet ministara BiH danas razmatra informaciju o akciji Ministarstva unutrašnjih poslova Republike Srpske kodnog naziva “Ruben”, Vasić je rekao da se […]\nAkcijom “Maska” obuhvaćena četiri policijska službenika\nVasić je istakao da su ta lica bila uključena u organizovani kriminal u vezi sa krijumčarenjem droge. “Uz to ide i krijumčarenje oružja, odnosno posjedovanje oružja”, rekao je Vasić novinarima u Banjaluci. On je naveo da je policija Srpske, u saradnji sa hrvatskom policijom, posljednjih šest mjeseci, a u BiH pod nadzorom Tužilaštva BiH, provodila […]\nNovi Grad: Poginula djevojčica\nNesreća se dogodila oko 7.00 časova, na lice mjesta izašla je Hitna služba i djevojčica je prevezena u Dom zdravlja u Novom Gradu, gdje su ljekari konstatovali smrt. U toku je uviđaj, koji vrši policija u saradnji sa dežurnim tužiocem. Djevojčica koja je stradala bila je učenica Osnovne škole “Vuk Karadžić” u Novom Gradu.\n« Prethodna 1 … 3.828 3.829 3.830 3.831 3.832 … 4.554 Sljedeća »


Zašto pomjeramo kazaljke na satu i da li tako štedimo energiju? - BIGportal.ba\nZašto pomjeramo kazaljke na satu i da li tako štedimo energiju?\n27 Oktobra, 2019 27 Oktobra, 2019 039\nDok traju rasprave o tome u kojoj vremenskoj zoni ostati kada EU ukine pomjeranje sata 2021. godine, mi smo na zimsko računanje vremena prešli noćas u tri sata kada smo kazaljke vratili sat unazad, a mnogi se i dalje pitaju zašto se pomjera sat i kako je uopšte došlo do zimskog i ljetnjeg računanja vremena.\nAko se pitate koja je poenta pomeranja kazaljki, odgovor je – da bi se bolje iskoristilo dnevno svetlo. Kada u jesen vreme pomerimo jedan sat unazad, dnevno svetlo iz popodnevnog termina premestimo u jutarnji, kada je, kako se veruje, za mnoge ljude korisnije. Suprotna stvar se dešava u proleće.\nMeđutim, ovo pomeranje kazaljki napred-nazad ne znači da se vreme trajanja dnevnog svetla produžava. Ono uvek isto traje u određeno doba godine, bez obzira koliko sati sat pokazivao.\nSama ideja da se pomeranjem sata stvori privid dužeg dana stara je više od 200 godina, ali nestašica uglja širom Evrope naterala je Nemačku i njenog saveznika Austrougarsku da tokom 1916. godine tako počnu da štede energiju, a to su uskoro učinile i ostale zemlje, piše Gardijan.\nOko 70 zemalja pomera sat dva puta godišnje, a ispitivanje JuGova pokazalo je da je u Velikoj Britaniji 44 odsto stanovništva za pomeranje sata, dok bi 39 odsto više volelo da se ova praksa ukine.\nZanimljive su i regionalne razlike – Škoti su najveće pristalice statusa quo, jer bi prelazak na letnje računanje vremena u nekim delovima doveo do izlaska sunca tek nakon 10 časova ujutro.\nKako je Evropski parlament izglasao da se pomeranje sata ukine do 2021. godine, Gardijan piše kako bi to moglo da dovede do još jedne zavrzlame sa Bregzitom, budući da bi Severna Irska i Irska pola godine mogle da budu u različitim vremenskim zonama, i na sve imale još i “vremensku granicu”.\nGardijan, ipak, piše kako je precizno računanje vremena rezultat digitalne ere i vreme se može shvatati dosta fluidnije, kako je kroz istoriju često i bio slučaj.\nPodsetimo, Evropski parlament je 4. marta ove godine izglasao da se od 2021. godine ukida pomeranje kazaljki na satu, pa će tako sve zemlje EU morati da odaberu letnje ili zimsko računanje vremena, a Srbija još treba da odluči da li će krenuti stopama EU.


BANJALUKA – Republika Srpska nastavila je sa izvršnim postupkom protiv Uprave za indirektno oporezivanje (UIO) BiH kako bi naplatila preostala 24 miliona KM, jer u proteklom periodu nije postignut dogovor o plaćanju ovog duga, potvrdila je za portal CAPITAL zamjenik pravobranioca RS sa sjedištem u Istočnom Sarajevu Slađana Kosmajac.\nCAPITAL je jutros objavio da je Srpska ponovo blokirala račune UIO te da je već prinudno naplaćeno oko 900.000 KM.\nKosmajac je rekla da je rješenjem suda izvršni postupak bio odložen najdalje do 3. decembra, a s obzirom na to da u proteklom periodu dogovor nije postignut, blokada je nastavljena.\n„Uputili smo juče dopis svim bankama sa liste Centralne banke i one su dužne da postupaju po nalogu suda. Izvršni postupak će trajati sve dok kompletan dug ne bude naplaćen“, rekla je Kosmajac.\nOna je podsjetila da je Srpska prije nego što je postupak privremeno obustavljen uspjela da naplati više od četiri miliona KM od UIO te da će u nastavku naplatiti preostali iznos – oko 24 miliona KM.\nTagovi: blokadadugizborpravobranilastvo rspresudaracunsladjana kosmajacuiovazno


Postupak EU protiv Austrije zbog razmjene podataka sa Zapadnim Balkanom — Radio Velkaton : Radio Velkaton\n11. Oktobra. 2019. Izdvojeno, Region\nEvropska komisija pokrenula je protiv Austrije, Bugarske, Rumunije i Mađarske postupak zbog kršenja sporazuma zato što su sklopile dogovor sa pet zemalja jugoistočne Evrope o automatskoj razmjeni DNK podataka, otisaka prstiju i registra automobila.\nRadi se, kako prenose austrijski mediji, o sporazumu koji je inicirala Austrija sa namjerom jačanja policijske saradnje sa Zapadnim Balkanom u cilju borbe protiv prekograničnog kriminala, prenosi Tanjug.\nEvropska komisija postupak koji je pokrenula obrazložila je time da samo EU ima nadležnost nad razmjenom takvih podataka.\nZbog toga se sporazum sklopljen sa zemljama Zapadnog Balkana smatra kršenjem ekskluzivnih nadležnosti EU-a.\n‘Ogromni korak naprijed’\nSporazum između četiri države EU-a sa Albanijom, Makedonijom, Moldavijom, Crnom Gorom i Srbijom potpisan je u septembru prošle godine, za vrijeme predsjedavanja Austrije Unijom, u okviru konferencije ministara unutrašnjih poslova EU-a i država jugoistočne Evrope u Beču.\nTadašnji ministar unutrašnjih poslova Austrije Herbert Kickl okarakterisao je sporazum “ogromnim korakom naprijed u borbi protiv organizovanog kriminala, terorizma, ekstremizma i trgovine ljudima”.


Krstajić: "Cilj je prvo mesto u grupi, čeka nas istorijski meč sa Crnom Gorom"!\nNaslovna / Fudbal / Reprezentacija Srbije / Krstajić: "Cilj je prvo mesto u grupi, čeka nas istorijski meč sa Crnom Gorom"!\nSelektor fudbalske reprezentacije Srbije Mladen Krstajić izjavio je da je cilj "orlova" prvo mesto u četvrtoj grupi C Lige nacija u kojoj se, voljom žreba, nalaze i Rumunija, Crna Gora i Litvanija.\n2018-01-24 15:16 > 15:17\n"UEFA je ispisala nove stranice fudbalske istorije, voljom žreba dobili smo i istorijski duel Srbije i Crne Gore. Grupa je neizvesna, Rumuni gladni uspeha, Crna Gora uvek motivisana, ali niko nije za potcenjivanje. Ići ćemo korak po korak, a cilj nam je prvo mesto", izjavio je Krstajić za zvanični sajt Fudbalskog saveza Srbije.\nGeneralni sekretar Fudbalskog saveza Srbije Goran Bunjevčević saglasio se sa selektorom da ne bi trebalo nikog potceniti i da je cilj prva pozicija, koja znači plasman u B ligu, ali i daje mogućnost da se sa ostalim pobednicima grupa C lige igra plej-of za plasman na EURO2020.\n"Teška grupa koju moramo da shvatimo ozbiljno. Radi se o rivalima koji će imati mnogo motiva u duelima sa Srbijom. Biće interesantno. Nikoga nećemo potceniti, želimo kontinuitet dobrih rezultata i to u ovom slučaju znaći prvo mesto i plasman u jaču grupu Lige nacija", rekao je Bunjevčević za sajt FSS-a o takmičenju koje premijerno počinje u septembru ove godine.\nPrethodna Srbija u grupi C4 sa Crnom Gorom, Litvanijom i Rumunijom - Ludilo u Grupi A1 i A4!


Vesti online / Slobodno Vreme / Auto-moto / VIDEO: Ovi automobili pričaju, verovali ili ne!\nVIDEO: Ovi automobili pričaju, verovali ili ne!\nKadilak je najavio svoj CTS Sedan koji će se pojaviti ove godine i biće jedini automobil na američkom tržištu sa V2V komunikacijskim sistemom. Ovaj sistem biti standardni dodatak koji će luksuznu liniju podići na viši nivo.\nŠta je zapravo V2V komunikacijski sistem? Uz pomoć njega automobili će moći da komuniciraju na putu uz pomoć GPS i DSRC. Sistem može da podrži 1.000 poruka u sekundi sa automobilom koji se nalazi na 300 metara udaljenosti.\nOvo je mnogo veći raspon od onih automobila koji zavise samo od svojih sigurnosnih senzora.\nCTS V2V sistem ima nekoliko bezbednosnih dodataka - on može da upozori vozača kada povezani automobil naglo zakoči da bi izbegao neki objekat na putu, da upozori na neispravno vozilo na putu, ali i kada povezani automobil koristi sistem protiv proklizavanja što može da znači da put nije najbezbedniji.\nMet Kirš, inženjer koji je radio na V2V komunikacijskom sistemu kaže da se na projektu radilo godinama iako je on prvi put najavljen 2015. godine.


Motociklista - Srpskainfo\nPODLEGAO POVREDAMA Preminuo motociklista koji je juče povrijeđen u nesreći u Sarajevu\nMotociklista koji je juče u poslijepodnevnim satima imao saobraćajnu nesreću kod Socijalnog na Pofalićima u Sarajevu preminuo je sinoć usljed povreda.\nNesreća u Sarajevu: Povrijeđen motociklista, nastala vellika gužva u saobraćaju\nU Sarajevu, na Socijalnom je danas došlo do saobraćajne nesreće u kojoj je povrijeđen motociklista.\nBIĆE OPERISAN Stabilno stanje motocikliste povrijeđenog kod Šamca\nMotociklista, koji je povrijeđen pri slijetanju sa kolovoza u Novom Selu kod Šamca, trenutno je stabilnog zdravstvenog stanja, a planira se operativni zahvat, rečeno je u Univerzitetskom kliničkom centru Republike Srpske.\nU saobraćajnoj nesreći koja se dogodila u Banjaluci u naselju Starčevica, povrijeđen je motociklista.\nMotociklista Dejan P. (24) poginuo je u saobraćajnoj nesreći u selu Šašilovac kod Kruševca.\nMotociklista S.A. iz Prijedora teško je povrijeđen u saobraćajnoj nesreći koja se juče dogodila na magistralnom putu Banjaluka- Prijedor, u mjestu Svale.\nSTRAVIČAN SUDAR MOTORA I “AUDIJA” Motociklista (32) izgubio bitku za život\nNa Odjeljenju za anesteziju, reanimaciju i intenzivno liječenje Univerzitetske kliničke bolnice (SKB) Mostar jutros je u 6.30 usljed posljedica zadobijenih u saobraćajnoj nesreći podlegao Versed B. (32), potvrđeno je iz ove bolnice.\nMotociklista Ranko Dubravac (34) poginuo je u saobraćajnoj nesreći koja se dogodila juče na području Prnjavora, potvrđeno je u Okružnom javnom tužilaštvu Banjaluka.\nSUDAR TRI VOZILA KOD PRNJAVORA U nesreći TEŠKO povrijeđen motociklista\nMotociklista, čiji identitet nije saopšten, povrijeđen je u sudaru sa automobilom i još jednim motociklom.\nMotociklista Darko G. star 49 godina stradao je u saobraćajnoj nesreći u ataru sela Zuce u Srbiji.\nNa Mostu na Adi, u smjeru ka Novom Beogradu, dogodila se teška saobraćajna nesreća u kojoj je poginuo motociklista.\nMotociklista iz Velike Brijesnice, opština Doboj Istok, teško je povrijeđen u sudaru sa automobilom u mjestu Gračanica na magistralnom putu Doboj-Tuzla.\nMotociklista je oborio pješaka u Trgovačkoj ulici na Žarkovu nešto prije 13.00 sati, potvrdili su iz Hitne pomoći.\nMotociklista iz Niša star 41 godinu povrijeđen je jutros oko 8.05 časova na raskrsnici ulica Bitoljske i Borske u Nišu, kada je na njega naletio automobil marke "lancia" kojim je upravljala pedesetšestogodišnja Nišlijka.


Stižu paketi i za najugroženije – GRAD Kruševac\nNaslovna » Društvo » Stižu paketi i za najugroženije\nNakon što su pripremljeni paketi za kruševačke penzionere starije od 65 godina, Grad Kruševac trenutno priprema i pakete za najugroženije porodice i pojedince u našem gradu. Ovo je na konferenciji za novinare najavila gradonačelnica Kruševca Jasmina Palurović\n– Grad Kruševac trenutno sprema pakete sa osnovnim životnim namirnicama i za najugroženije porodice iz svake mesne zajednice. Spiskove takvih porodica nam dostavljaju mesne zajednice i mi radimo sa njima, jer to su ljudi na terenu koji znaju koji su to njihovi sugrađani kojima je pomoć napotrebnija – rekla je gradonačelnica Jasmina Palurović novinarima u skladištu Metalprometa u kome se inače pruipremaju svi paketi humanitarne pomoći u doba epidemije.\nPalurović se zahvalila Klubu privrednika kao i svim privrednim subjektima koji su, kako je rekla, donirali namirnice za sve pakete. Rekla je da se priprema paketa za penzionere kojih je 31.200 nastavlja, da je do sada isporučeno oko 30 hiljada ovih paketa i zamolila penzionere koji ih još nisu dobili da budu strpljivi jer je reč o obimnom terenskom poslu koji obavljaju naši volonteri.\n– Takođe, apelujem na sugrađane da budu disciplinovani, da poštuju sve mere ograničenja kretanja i sve ostale mere koje Vlada Republike Srbije donosi jer to su mere kojima čuvamo zdravlje i svoje i svojih najmilijih – poručila je gradonačelnica Kruševca.\nNakon što su pripremljeni paketi za kruševačke penzionere starije od 65 godina, Grad Kruševac trenutno priprema i pakete za najugroženije porodice i pojedince u našem gradu. Ovo je na konferenciji za novinare najavila gradonačelnica Kruševca Jasmina Palurović - Grad Kruševac trenutno sprema pakete sa osnovnim životnim namirnicama i za najugroženije porodice iz svake mesne zajednice. Spiskove takvih porodica nam dostavljaju mesne zajednice i mi radimo sa njima, jer to su ljudi na terenu koji znaju koji su to njihovi sugrađani kojima je pomoć napotrebnija – rekla je gradonačelnica Jasmina Palurović novinarima u skladištu Metalprometa u kome se inače pruipremaju svi…\nRejting korisnika 4.76 ( 16 glasova)\nnajugroženiji paketi palurović štab\t2020-04-03\nTag : najugroženiji paketi palurović štab\nPrethodni : U Okrugu korona potvrdjena kod 49 ljudi, prvi smrtni ishod u Bolnici\nSledeći : Uhapšen zbog porodičnog nasilja\n28. oktobra 2020., 21:14


Grad Beograd kupuje tablet računare beogradskim osnovcima - EMBARGO 011\nGrad Beograd kupuje tablet računare beogradskim osnovcima\nGrad Beograd će kupiti 67.592 tablet računara za beogradske osnovce od trećeg do šestog razreda, a učenici prvog i drugog razreda dobiće četiri besplatna udžbenika, rekao je danas zamenik gradonačelnika Goran Vesić.\nVesić je u Sava centru predstavio tablete koji će biti dodeljeni učenicima, a tom događaju prisustvovao je i ministar prosvete, nauke i tehnološkog razvoja Branko Ružić.\nPrema rečima Vesića, tablet računari biće na raspolaganju đacima od 15. avgusta, kako bi mogli da do 1. septembra pristupe i digitalnim udžbenicima koje će koristiti u nastavi.\nRužić je rekao da je važno pratiti trendove digitalizacije, ali da to ne znači da će na tom putu Ministarstvo prosvete zanemariti i tradiocionalne načine obrazovanja.\n„Nećemo zanemariti potrebu direktnog kontakta nastavnika i dece, ali videli ste u ovih godinu i po dana kada se desi vanredna okolnost, morate da pokažete prilagodljivost novim načinima obrazovanja, jer obrazovni proces ne može da stane“, naveo je Ružić.\nGrad Beograd, koji tablet računare kupuje od Telekoma, platio je osiguranje za njih u trajanju od tri godine.\n„To znači da su tableti osigurani od padanja, razbijanja, lomljenja, krađa, svega onoga što može da se desi kada deca koriste tablet, tako da roditelji ne moraju ništa da plate ako dođe do oštećenja“, naveo je Vesić.\nOn je istakao da će tablet računari biti zaključani od 22 časa do 6.00 ujutru i da roditelji ne moraju da brinu kada je reč o bezbednosti dece na internetu.\n„Tablet će đaci moći da koriste samo da posećuju sajtove koji se nalaze na beloj listi ministarstva prosvete, to su edukativni sajtovi“, istakao je Vesić i dodao da će učenici uz tablet dobiti i besplatan kod za digitalne udžbenike.\nVesić je najavio da će 34.000 učenika prvog i drugog razreda u Beogradu od Grada Beograda dobiti četiri štampana udžbenika.\n„Mi kupujemo srpski, matematiku, svet oko nas, obavezan strani jezik, za to smo kao grad izdvojili 190 miliona dinara“, rekao je on.\nZa nastavnike i učitelje osnovnih škola u Beogradu od trećeg zaključno sa šestim razredom biće kupljeno, kako kaže Vesić, 67 592 laptop računara.\n„Kupujemo i računare koji će nastavnicima i učiteljima pomoći da rade svoj posao kako treba, drugo da mogu da koriste digitalne udžbenike“, rekao je Vesić i naveo da će Telekom do 1. septembra instalirati besplatan internet u onim beogradskim školama koje to nemaju.\nVesić naložio hitnu kontrolu rada klima uređaja u gradskom prevozu\nGrad Beograd donirao opštini Sjenica kamion za odnošenje smeća\nSutra u podne odluka o domaćinu završnog turnira\nDetektiv Grgur: Srbija i Beograd pokazali koliko su veliki, odlukom da Mate Parlov dobije svoju ulicu…Hvala Vesiću na inicijativi!\nUništeno igralište za decu u naselju Braće Jerković!?\nEkipa Doma zdravlja Grocka u Vinči zajedno sa volonterima gradske opštine Grocka obilazi stare i nepokretne sugrađanke i sugrađane i organizuje imunizaciju\nKafa sa Vesićem


Matić "pakuje kofere" već u januaru? - Admiral Bet SPORT\nNemanja Đorđević Posted on 10. oktobra 2019. 09:30 10. oktobra 2019. 10:30\nPoslednjih nekoliko meseci spekuliše se o odlasku Nemanje Matića iz Mančester Junajteda.\nSrpski reprezentativac, povremeni kapiten "Crvenih đavola" najčešće je u drugom planu kod menadžera Ole Gunara Solskjera, protiv kog je otvoreno govorio u medijima usled katastrofalnih rezultata tima od starta sezone.\nTridesetjednogodišnji Nemanja sakupio je samo pet nastupa u aktuelnoj takmičarskoj godini – tri u Premijer ligi i dva u Ligi Evrope – dok mu ugovor sa timom sa "Old Traforda" ističe narednog leta.\nUpravo iz ovih razloga, kako prenose italijanski mediji, Matke bi već u januaru mogao da promeni sredinu i postane novi igrač milanskog Intera.\nPrema njihovim informacijama, Antonio Konte veoma ceni našeg reprezentativca, za čije je usluge interesovanje pokazao i šampion Juventus, pa ostaje da se vidi kako će se situacija odvijati tokom zime i ko će biti brži.\nMatić je u Junajted stigao 2017. godine iz Čelsija, na insistiranje Žozea Murinja, karijeru je počeo u rodnom Vrelu, a nastupao je još i za Obrenovac, Jedinstvo s Uba, Kolubaru, Košice, Vitese i Benfiku.\nSa "Plavcima" ima dve titule i FA Kup, a sa "Orlovima" iz Lisabona titulu i Kup.\nZa Srbiju je igrao 48 puta i postigao dva gola.\nTagovi : antonio konte, engleska, fudbal, inter, italija, mančester junajted, nemanja matić, premijer liga, serija a, transferi\nTiket dana: Isprobavamo naše nove igre, uz dva "fiksa"\nSvetski kup: Možda je vreme za prvi poraz Brazila posle 17 utakmica?


U Beču počeo Euromoney forum Centralne i Istočne Evrope – Fokus.ba\nU Beču počeo Euromoney forum Centralne i Istočne Evrope\nEuromoney forum Centralne i Istočne Evrope (CIE) počeo je danas u Beču, na kojem će više od 1.000 učesnika razgovarati o ekonomskoj agendi u regiji CIE za 2016. godinu.\n– Ovo je 21. put da se konferencija organizuje u Beču, koji je veoma važan centar za posredovanje kapitala i trgovine između Centralne i Istočne Evrope i ostatka svijeta. Na događaju su se okupili zvaničnici vlada s područja CIE, ministri finansija, guverneri centralnih banaka kako bi razgovarali s privatnim lokalnim sektorom iz njihovih zemalja, te investitorima i bankarima iz čitave Evrope – izjavio je za Fenu direktor Euromoney konferencije Christopher Garnett.\nForum predstavlja idealnu priliku za upoznavanje novih ljudi i kreiranje novih poslovnih prilika, s obzirom da su prisutni i predstavnici banaka poput Unicredit, RBA, Erste, Societe Generale, OTP-a, međunarodnih financijskih institucija poput MMF-a, EBRD-a i EIB-a te regionalnih berzi i kompanija.\n– Tokom panela i okruglih stolova razgovarat će se o mnogim temama kao što su financiranje ekonomije realnog sektora CIE, kako globalni investitori gledaju na ovu regiju, te o prilikama i trendovima na tržištu dužničkog kapitala u regiji – kazao je Garnett.\nTakođer, na Euromoney forumu bit će ukazano na aktuelne događaje, poput migrantske krize, situacije u Ukrajini i o vezama s Rusijom.\nTim povodom ministar finansija Austrije Hans Jorg Schelling podsjetio je učesnike da je trenutni izazov Evrope u vezi s migrantskim valom, navodeći da je 1.500.000 ljudi došlo u EU, od čega je Njemačka, Švedska i Austrija primila najviše izbjeglica.\n– Očekujem da Evropa pokaže solidarnost u rješavanju ovog pitanja. Nerješavanje ovog kao i drugih nedovršenih pitanja vode ka poništavanju tekovina u Evropi, mira i stabilnosti, kao i slabljenju političke i ekonomske pozicije EU. Učinit ću sve da obeshrabrim one koje vode ka nacionalizmu – poručio je ministar Schelling.\nUniCredit je jedan od glavnih sponzora Euromoney Foruma Centralne i Istočne Evrope.


► Kremlj: Putin i Zelenski o ukrajinskom sukobu u prvom telefonskom razgovoru\nRekordan broj preminulih od koronavirusa u Rusiji za 24 sata\nU Rusiji su za poslednja 24 sata od koronavirusa umrle 153 osobe, što je najveći broj na dnevnom nivou od početka epidemije.\nSkoro 9.500 novih slučajeva obolelih od korona virusa u Rusiji\nNovih 9.434 slučajeva obolelih koronavirusom zabeleženo je u Rusiji za poslednjih 24 sata, čime je ukupan broj obolelih od početka epidemije dostigao 335.882, saopšteno je danas.\nMoskva optužila Vašington da seje razdor\nRuske vlasti danas su optužile SAD da seju razdor među saveznicima nakon što su najavile da će se povući iz međunarodnog sporazuma "Otvoreno nebo" (Treaty of Open Skies) koji...\nRuski predsednik Vladimir Putin rekao je da se koronavirus stabilizovao u zemlji i da broj novozaraženih pada.\nSRS: Srbija da napravi savez sa Rusijom\nPotpredsednik Srpske radikalne stranke (SRS) Miljan Damjanović izjavio je danas da se ta stranka zalaže za savez sa Rusijom, jer će te omogućiti jaku ekonomiju, moćnu vojsku i da se sačuva...\nKineski ministar: Kina i SAD su na ivici novog hladnog rata\nKina i SAD su na ivici "novog hladnog rata" upozorio je danas kineski ministar spoljnih poslova Vang Ji, i izrazio žaljenje zbog obnove tenzija sa Vašingtonom oko epidemije koronavirusa.\nPolicija u Hongkongu je danas suzavcem i vodenim topovima rasterivala demonstrante u trgovinskoj četvrti gde su hiljade protestovale zbog predloženog oštrog kineskog zakona o nacionalnoj bezbednosti koji bi se primenjivao i u tom poluatonomnom gradu.\nCela naslovna strana Njujork tajmsa sa imenima žrtava koronavirusa\nList Njujork tajms (New York Times) posvetio je celu današnju naslovnu stranu imenima ljudi koji su umrli od koronavirusa, u trenutku kada se u SAD broj umrlih u pandemiji približava 100.000.\n"Štedljiva četvorka" iznela svoj protivpredlog fonda za obnovu EU\nAustrija, Danska, Holandija i Švedska odgovorile su na predlog Pariza i Berlina o formiranju fonda za obnovu EU i iznele svoj protivpredlog, u kojem su se usprotivile "kolektivizaciji" dugova u EU i založile se da članice EU moraju da vrate novac koji bi iz fonda dobile za oporavak od pandemije.\nAFP bilans: U svetu od koronavirusa umrlo 342.295 ljudi\nU pandemiji novog koronavirusa umrlo je najmanje 342.295 ljudi u svetu od kada se pojavila u decembru u Kini, javlja AFP novi bilans na osnovu zvaničnih podataka do danas u 13.00 po srednjeevropskom vremenu.\nZbrka s podacima o epidemiji u SAD‚ kovid-19 politizovan\nFederalne članice SAD izveštavaju na različite načine o testiranju na koronavirus i stopi zaraze, što vodi do konfuzije u javnosti i zbrke oko toga šta saopšteni brojevi uopšte znače.\nDžonson brani najbližeg saradnika koji je prekršio zabranu kretanja\nBritanski premijer Boris Džonson izjavio je danas da neće smeniti svog najbližeg saradnika Dominika Kamingsa zbog kršenja pravila zabrane kretanja tokom pandemije koronavirusa.


Za uklanjanje deponije dva miliona dinara | Patak Online – Valjevo vesti\nZa uklanjanje deponije dva miliona dinara\nMIONICA – Ministar zaštite životne sredine Goran Trivan i predsednik opštine Mionica Boban Janković potpisali su ugovor o sufinansiranju projekta sanacije i rekultivacije deponije na teritoriji opštine Mionica.\nNa Javnom konkursu koje je raspisalo Ministarstvo zaštite životne sredine za dodelu sredstava Zelenog fonda opštini Mionica je opredeljeno 1,5 miliona dinara za uklanjanje deponije koja je locirana na desnoj obali reke Ribnice u selu Mionica, dok će ta te namene iz opštinskog budžeta biti izdvojeno pola miliona dinara.\n„Kao posledica jako niske ekološke svesti javlja se veliki broj divljih deponija koje imaju značajan negativan uticaj na životnu sredinu. U cilju otklanjanja negativnih posledica opština Mionica učestvuje u ovom projektu sa pola miliona dinara“, rekao je predsednik opštine Mionica Boban Janković.\nOn je rekao da će nakon uklanjanja deponije taj prostor biti saniran i stvoriće se uslovi za drugačiju namenu ovog prostora.\nPrethodni članak Obeležen veliki jubilej valjevskog šaha\nSledeći članak U podne javna rasprava o aerozagađenju\n19. januara 2021. - 16:51


Rezultati istraživanja, koje je „ProCredit banka“, u saradnji sa istraživačkom agencijom IPSOS Strategic Marketing, sprovela među malim i srednjim preduzećima i preduzetnicima u Srbiji, pokazuju da indeks poslovnog optimizma za 2019. godinu iznosi 60,1 odsto što znači da domaći privrednici u većem procentu imaju pozitivna očekivanja.\nIstraživanje pokazuje i da je indeks poslovnog optimizma preduzeća, koja sarađuju sa Nemačkom, stabilan i iznosi 68,4 odsto.\nPrema podacima ProOptimist Indeksa, 55,7 odsto privrednika očekuje veći profit u 2019. godini, dok 71,5% preduzeća, koja sarađuju sa Nemačkom, smatra da će im prihodi naredne godine biti veći nego u prethodnoj.\n„Podaci, koje smo dobili istraživanjem, govore o opravdanom optimizmu privrednika, što je posebno istaknuto kod projekcije profita, obima prodaje i planiranih investicija, ali i u domenu planova za povećanja plata. O proširenju investiranja više razmišljaju veće kompanije, dok mala i srednja preduzeća ostaju fokusirana na ostvarivanje prodajnih ciljeva. U preduzećima, koja sarađuju sa Nemačkom, bilo je više zapošljavanja, odnosno povećanja broja zaposlenih, što se najavljuje i u 2019. godini, nego u ostalim preduzećima, gde je većinom broj zaposlenih ostao na istom nivou. Posebno je interesantan podatak koji govori o rastu plata kao pokazatelja stabilnosti,“ rekao je Igor Anić, član Izvršnog odbora „ProCredit banke“, i dodao: „Imajući u vidu značaj malih i srednjih predezeća na srpsku ekonomiju, ponosni smo, da smo unapređenjem svojih usluga upravo u sektoru MSPP motivisali ih na inovativne ideje i investicije, čime su oni povećali svoju konkurentnost ne samo na domaćem tržištu. Posebno se pokazalo da se sa nemačkom privredom isplati poslovno sarađivati.“\nMeđu ključnim problemima sa kojima se privrednici u Srbiji suočavaju su: slaba naplata potraživanja, jaka konkurencija i slaba prodaja. Kod preduzeća koja sarađuju sa Nemačkom se pominju i porezi i nekvalifikovana radna snaga.\nProOptimist indeks je istraživanje koje „ProCredit banka“ realizuje već sedmu godinu za redom, a sve sa ciljem da javnost upozna sa očekivanjima privrednika u sektoru MSPP za narednu godinu, u pogledu poslovnih izazova i mogućnosti. Istraživanjem koje je sprovedeno u periodu od 7. novembra do 6. decembra 2018. godine, obuhvaćeno je 550 preduzetnika i donosioca odluka u MSPP iz različitih sektora privrede, od čega su 188 bila preduzeća koja sarađuju sa Nemačkom.


Uprkos svim problemima dobri rezultati rada Vlade Srpske – mojKontakt portal – Radio Televizija Kontakt\nUprkos svim problemima dobri rezultati rada Vlade Srpske\n“Od prvog dana rada ove vlade krenuli smo u snažne intervencije i, držeći se zadatog budžetskog okvira, određene stvari koje nisu prvobitno planirane kao prioritet izbacili smo u prvi plan. Tu, prije svega, mislim na poljoprivredu, zdravstvo i na rasterećenje privrede”, istakla je Cvijanovićeva.\nIstovremeno, kaže ona, krenulo se u pregovore s ciljem utvrđivanja dinamike vraćanja ranije umanjenih plata budžetskim korisnicima za 10 odsto.\n“Prvobitno je bilo predviđeno da to umanjenje ostane tokom cijele 2013. godine, određenim preraspodjelama i dodatnim uštedama uspjeli smo da ga svedemo na pet odsto i to počevši od sredine godine. Istovremeno smo izmirili sve zaostale subvencije za poljoprivredu iz protekle godine u iznosu od 28 miliona KM i krenuli da realizujemo sve tekuće obaveze prema poljoprivredi”, navela je Cvijanovićeva.\nOna je dodala da je Vlada Srpske za prvih šest mjeseci ove godine u poljoprivredu uložila više od 60 miliona KM.\n“Izuzetno sam ponosna i na činjenicu da smo kreirali poseban program podrške privredi, omogućujući jednostavan pristup sredstvima Investiciono-razvojne banke Republike Srpske uz kamatnu stopu od četiri odsto”, rekla je Cvijanovićeva za beogradski poslovni magazin “Biz lajf”.\nOna je rekla da Republiku Srpsku za deset godina vidi neokrnjenu i stabilnu sa svim svojim prerogativima autonomije.\n“Vidim osnaženu Republiku Srpsku koja će iza sebe ostaviti ovu ekonomsku krizu i sa sviješću naroda koji živi u njoj da je Republika Srpska okvir koji im daje garancije za život i za opstanak”, istakla je premijerka Srpske.\nGovoreći o odnosima Srbije i Republike Srpske, Cvijanovićeva je navela da su ti odnosi daleko važniji i sadržajniji nego što to može biti propisano ili regulisano bilo kojim sporazumom, pa i Sporazumom o specijalnim paralelnim vezama.\n“U pitanju su bratske, rodbinske, prijateljske, nacionalne, poslovne i svake druge veze. I bitno je da se one njeguju. Zadovoljna sam, prevashodno, saradnjom dvije vlade, a potom i drugih institucija ili organa iz Srbiji i Republike Srpske”, istakla je Cvijanovićeva.\nOna je podsjetila da je do sada realizovan veliki broj zajedničkih projekata, poput isporuke subvencioniranih traktora ili automobila, proizvodnje namještaja, infrastrukturnih projeketa, zajedničkih nastupa na sajmovima i slično, te da su sada te aktivnosti i intenzivirane.\nCvijanovićeva je izrazila uvjerenje da na obje strane postoji apsolutna svijest o potrebi da ti odnosi budu ne samo dobri, nego odlični i da mora tako da funkcioniše, bez obzira koja je politička opcija na vlasti i u Republici Srpskoj i u Srbiji.\nUskoro nova hapšenja zbog spornih privatizacija


branko ruzic - Stranica 10 od 12 - Dnevni list Danas\nPočetna » branko ruzic » Page 10\nSastali se Ružić i Pašalić\nMinistar državne uprave i lokalne samouprave Branko Ružić sastao se danas sa Zaštitnikom građana Zoranom Pašalićem sa kojim je razgovarao o zajedničkim aktivnostima i radu na daljem unapređenju prava građana.\nMinistarstvo državne uprave: Samo po zakonu\nMinistarstvo državne uprave i lokalne samouprave saopštilo je danas da postupa na zakonit način kada je reč o upisu promene predsednika Nacionalnog saveta romske nacionalne manjine u Registar nacionalnih saveta.\nPromocija prekogranične saradnje\nMinistar lokalne uprave i samouprave Branko Ružić susreo se u Zrenjaninu sa predstavnicima pet gradova iz Mađarske – Đule, Debrecina, Makoa, Bekeščabe i Morahaloma, kao i Srpsko-mađarske privredne komore.\nPiše: M.P. 31. 8. 2017.\nRužić: Sa SNS iznad 50 odsto\nRužić: Bliskija saradnja sa Indijom za bolju upravu\nMinistar državne uprave i lokalne samouprave Branko Ružić razgovarao je danas sa ambasadorkom Republike Indije Narinder Čauhan o mogućnostima saradnje dve zemlje po pitanju daljeg usavršavanja službenika javne uprave u Srbij, navodi se u saopštenju za medije.\nRužić:Sa sindikatima o zakonu\nMinistar državne uprave i lokalne samouprave Branko Ružić razgovarao je danas sa predstavnicima sindikata o predloženim rešenjima u Nacrtu zakona o zaposlenima u javnim službama, kojim se reguliše radno-pravni status i plate zaposlenih.\nRužić sa predstavnicima sindikata u javim službama\nRužić: Ministarstvo usmereno na zakonodavne aktivnosti\nMinistar državne uprave i lokalne samouprave Srbije Branko Ružić danas je sa američkim ambasadorom Kajlom Skotom razgovarao o prioritetima iz delokruga rada Ministarstva, kao i mogućnostima za nastavak i unapređivanje uspešne saradnje.\nMinistar Branko Ružić najavio je reorganizaciju i racionalizaciju javne uprave. „U ovoj godini to je 2.486 radnika viška, i naravno da ta otpuštanja ne znače da je suspendovano pravo prijema u opštinama gde postoji manjak“, rekao je Ružić za N1.\nPiše: N1 27. 7. 2017.\nRužić:Srbija krenula napred\nMinistar za drzavnu upravu i lokalnu samoupravu Branko Ružić rekao je u intervjuu FoNetu da sistem jedinica lokalnih samouprava ove godine ima višak od oko 2.486 zaposlenih, ali da racionalizacija neće biti sprovodjena samo otpuštanjima, već i reorganizacijom i optimizacijom rada.\nRužić: Sramna naslovna strana NIN\nPotpredsednik Socijalističke partije Srbije Branko Ružić izjavio je da je skaradna, sramna i uvredljiva naslovna strana „nekada respektabilnog, a sada anticivilizacijskog nedeljnika NIN“.\nRužić: EU je strateški prioritet\nSrbija neće odustati od svoje politike, naš strateški pravac i prioritet je EU, ali naša tradicionalna prijateljstva sa Rusijom i Kinom ne mogu biti ugrožena nauštrb našeg strateškog opredeljenja, izjavio je za Novi magazin ministar državne uprave i lokalne samouprave Branko Ružić.\nSastanak ministra Ružića sa Komunalnom policijom\nMinistar državne uprave i lokalne samouprave Branko Ružić danas je u prostorijama Ministarstva primio predstavnike Komunalne policije, kojima je izrazio veliku čast, poštovanje i zahvalnost za postupanje u kompleksnim situacijama u interesu građana, stoji u saopštenju ministarstva.


Rusija na Savetu bezbednosti blokirala američku rezoluciju (video)\nM. K. 10. aprila 2018. 22:18\nRusija je blokirala nacrt rezolucije SAD o uspostavljanju novog mehanizma za istragu hemijskih napada u Siriji u Savetu bezbednosti UN, a ni ruski nacrt rezolucije o novom mehanizmu nije usvojen, jer nije dobio potrebnih devet glasova podrške.\n„Ne možemo da podržimo američki nacrt rezolucije“, rekao je Nebenzja.\nZa dokument je glasalo 12 članova Saveta, protiv američkog predloga su bile Rusija i Bolivija, a Kina je bila uzdržana.\n„Autori (rezolucije) znaju da je (nacrt rezolucije SAD) suprotan stavu Rusije i neće biti prihvaćen“, rekao je Nebenzja na sastanku Saveta bezbednosti UN.\n„Delegacija SAD ponovo pokušava da dovede u zabludu međunarodnu zajednicu i učini još jedan korak ka konfrontaciji stavljajući na glasanje nacrt rezolucije koja nema jednoglasnu podršku članova Saveta bezbednosti“, istakao je Nebenzja.\nPrema njegovim rečima, SAD pokušavaju da ožive zajednički mehanizam istrage koji se „osramotio“ donošenjem presude suverenoj državi — Siriji — bez podataka koji to potvrđuju.\nNebenzja je istakao da ovaj „provokacioni korak“ nema ništa zajedničko sa stremljenjem da se istraže dešavanja u sirijskoj Dumi 7. aprila.\n„Čak i ako pretpostavimo neverovatno i pretpostavimo da se takav projekat usvoji, na formiranje mehanizma za proveru biće potrebno nekoliko meseci… Vama ova istraga nije potrebna. Ne želite da čujete da u sirskoj Dumi nisu pronađeni tragovi hemijskog napada. Vi ste sve ovo vreme tražili izgovor… Ovo izgleda kao prolećno zaoštravanje“, naglasio je Nebenzja.\nStalna predstavnica Sjedinjenih Američkih Država u UN, Niki Hejli, pozvala je na početku zasedanja članove Saveta bezbednosti UN da podrže nacrt rezolucije o hemijskim napadima u Siriji i glasaju protiv ruskog.\n„Pozivam sve da se uzdrže ili glasaju protiv ruskog nacrta“, naglasila je Hejlijeva.\nOna je ponovila da je američki nacrt rezolucije „minimum koji Savet bezbednosti može učini kao odgovor na ovaj napad“.\n„Naša rezolucija garantuje da će svaka istraga biti nezavisna“, rekla je Hejlijeva.\nAmbasador Rusije u UN, Vasilij Nebenzja, smatra da nacrt rezolucije Sjedinjenih Američkih Država „nema nikakve veze sa nezavisnom“ istragom informacija o hemijskom napadu u Siriji.\nBritanska ambasadorka u UN, Karen Pirs, izjavila je da je Rusija prešla crvenu liniju stavljajući veto na američku rezoluciju o uspostavljanju novog mehanizma za istragu hemijskih napada u Siriji.\n„Rusija je prešla crvenu liniju međunarodnog poretka blokirajući rezoluciju… Današnje ruske akcije predstavljaju korak protiv pravila i ovlašćenja Saveta bezbednosti i, šire posmatrano, Ujedinjenih nacija. Ovo je korak protiv međunarodnog mira, bezbednosti i neproliferacije, kao i korak protiv čovečnosti“, istakla je Pirsova.\nNakon glasanja o američkoj rezoluciji, članovi Saveta bezbednosti UN glasali su i o predlogu Rusije o Siriji. Ni ovaj predlog nije usvojen, jer nije dobio potreban broj glasova. Šest nacija glasalo je za nacrt, a sedam protiv. Dva člana su bila uzdržana.\nSavet bezbednosti UN na današnjem sastanku razmatra inicijative Rusije i Sjedinjenih Američkih Država o odgovoru na mogući hemijski napad u sirijskom gradu Duma i istrazi slučajeve upotrebe otrovnih materija u Siriji.\nSAD su ranije zatražile glasanje Saveta bezbednosti UN o svom nacrtu rezolucije o uspostavljanju novog mehanizma za istragu hemijskih napada u Siriji.\nrezolucija o SirijirusijaSavet bezbednosti UN


17.09.2020 / 20:24 Politika - Vijeće ministara\n- Ta 42 miliona su 5,5 odsto naših izvornih prihoda - dodao je Tegeltija.\n- Moje je lično mišljenje da moramo pomoći insitucije kulture i sportske saveze - istakao je Tegeltija, navodeći da će otvaranje kulturnih institucija i sporstkih manifestacija za posjetioce zavisiti isključivno od procjene zdravstvenog sektora.\nPredsjedavajući Savjeta ministara je negirao da su entiteti donijeli odluku o otvaranju granica BiH za strance, navodeći da je to urađeno nakon dobijanja jasnog stava zdravstvenih radnika.\n- Mogli smo da otvorimo granice bez njihovog stava, ali nismo mogli da ih izložimo riziku - poručio je Tegeltija.\nTegeltija je uvjeren da je Savjet ministara od početka pandemije virusa korona uradio sve što je bilo u njegovoj nadležnosti, a što je bilo potrebno za građane BiH.\n- Od 5. marta, kada je zabilježen slučaj prvog oboljelog u BiH, do juče, kad je usvojena informacija o pristupanju BiH globalnoj priči o nabavci vakcine, na svakoj sjednici bila je tačka o pandemiji - konstatovao je predsjedavajući Savjeta ministara.\nPrema njegovim riječima, najvažnija stvar bila je kako pomoći zdravstvenim radnicima, koji su na samom početku tražili da se obezbijedi kontrola ulaska u BiH, a nakon čega su uslijedile aktivnosti na otvaranju takozvanih “zelenih koridora“ neophodnih za snabdijevanje tržišta BiH i zemalja regiona.\n- Potom smo pristupili obezbjeđivanju finansijske i humanitarne pomoći - rekao je je Tegeltija.\n- Savjet ministara se po prvi put susreo sa uvozom medicinske opreme, to nikada nije bilo u njegovoj nadležnosti - rekao je Tegeltija, ističući da ne može isteći rok medicinskoj opremi koja još nije raspoređena.\n- Radimo na izmjenama zakona o PDV-u i radićemo ga onako kako smo dogovorili na početku 2020. kada niko nije očekivao pandemiju - dodao je Tegeltija.\n- Savjet ministara se po prvi put susreo sa uvozom medicinske opreme - rekao je Tegeltija, ocijenivši da su Savjet ministara i većina institucija uspješno reagovali na pandemiju.\nTegeltija je poručio da će biti obezbijeđen novac za vakcinu protiv virusa korona, te da će podrška realnom i zdravstvenom sektoru biti potrebna i u narednoj godini.


Novak Djokovic fondacija pokreće program stipendiranja mladih naučnika i inovatora u saradnji sa Centrom za razvoj deteta sa Univerziteta Harvard - Pokazivač\nNovak Djokovic fondacija pokreće program stipendiranja mladih naučnika i inovatora u saradnji sa Centrom za razvoj deteta sa Univerziteta Harvard\nSvake godine, po četvoro stipendista, čija istraživanja su vezana za rani razvoj, dobiće finansijsku podršku i biće u prilici da se razvijaju u vrhunske stručnjake.\nNovak Đoković fondacija i Centar za razvoj deteta sa Univerziteta Harvard su najavili pokretanje programa stipendiranja mladih naučnika i inovatora, koji nosi ime po osnivaču naše fondacije. Zajednički cilj dve organizacije je da se ostvari napredak u istraživanjima vezanim za rani razvoj i obrazovanje dece. Stipendijski program će doprineti da se iznedre novi stručnjaci koji će moći da sprovedu brojna važna istraživanja, da pretvore te rezultate u praksu, i da stvore i testiraju nove strategije koje će unapređivati celu ovu naučnu oblast.\nRano detinjstvo je vreme kada dolazi do brzog kognitivnog razvoja u kojoj se 700 novih neuronskih veza formira svake sekunde. To su veze koje grade strukturu mozga i čine osnovu od koje zavise sva buduća saznanja, ponašanje, pa i zdravlje. Akademska istraživanja tek su zagrebala površinu na temu kako može da se proširi i primeni naše razumevanje razvoja mozga u ranim godinama, a Harvardov Centar za razvoj deteta je jedna od vodećih institucija iz ove naučne oblasti.\nPartnerstvo između Centra i Novak Đoković trebalo bi da popravi šanse za životni uspeh dece koja se suočavaju sa brojnim nedaćama, time što će stvoriti nova, dugoročna rešenja, usmerena ka ranom obrazovanju i ranom razvoju.\nJako sam srećan što investiramo u Centar za razvoj deteta na Univerzitetu Harvard, uzbuđeni smo što ćemo pokrenuti sopstveni stipendijski program usmeren ka nauci i inovacijama, pod mentorstvom profesora Džeka Šonkofa, jednog od vodećih svetskih stručnjaka iz oblasti ranog razvoja. Radujemo se susretu sa prvom grupom stipendista u 2017. i što ćemo kroz njihova istraživanja moći da nastavimo da unapređujemo znanje iz ove oblasti. Trudimo se da deci obezbedimo uslove za najbolji mogući rani rast i razvoj, i na taj način stvaramo čvrstu bazu za svako dete. Naš rad na ovom projektu direktno je povezan sa najnovijim akademskim trendovima i saznanjima, i sada ćemo biti u prilici da i mi damo doprinos na tom planu, a što će moći da koriste stručnjaci i naučnici iz ove oblasti, ne samo u Srbiji, već i globalno – rekao je Novak Đoković.\nStipendijski program, nastao ovom prilikom, predstavlja nadogradnju desetogodišnjeg iskustva Centra u istraživanjima inovacija na temu ranog razvoja i obrazovanja, kao i prenošenja znanja iz ove oblasti u praksu. Četvoro stipendista tako će se pridružiti grupi od 30-oro mladih naučnika, u cilju da nastave da razvijaju ambiciozne projekte i planove, kako u SAD tako i širom sveta.\nDr Džek P. Šonkof, direktor Centra za razvoj deteta na Univerzitetu Harvard, rekao je:\nNovak Djoković fondacija odlično razume koliko zdrav razvoj u ranim godinama može da doprinese čvrstoj osnovi za stvaranje uspešnog društva. Svetu su potrebni novi, inovativni lideri koji dobro znaju kako životne nedaće negativno utiču na dečiji razvoj i svesni su šta može da se preduzme kako bi se to sprečilo. Novak Đoković fondacija je pokrenula program stipendiranja mladih naučnika i inovatora u Centru za razvoj deteta, što je investicija u novu generaciju vrhunskih stručnjaka iz oblasti ranog razvoja i obrazovanja najmlađih koji će sprovoditi strategiju baziranu na ozbiljnim naučnim istraživanjima. Cilj je da se proizvede pozitivan uticaj na živote onih koji se suočavaju sa stresnim situacijama, brojnim nedaćama, siromaštvom, nasiljem različite vrste i socijalnom isključenosti.\nSvake akademske godine, po četvoro stipendista čija istraživanja su u vezi sa zdravljem dece, učenjem i ponašanjem, dobiće finansijsku podršku i priliku da učestvuje u radionicama i naučnim okruglim stolovima kako bi nastavili da se razvijaju u vrhunske stručnjake. Prijave za akademsku godinu 2017-18 otvorene su do 16. decembra 2016. Prioritet će imati oni čiji rad je u skladu sa misijom Centra, koji se dotiče tema iz ove naučne oblasti, i koji nudi nove poglede na zdrav razvoj dece i njihovih porodica.


ISTORIJSKI DODATAK - VARLJIVO LETO 1988. GODINE: Novi talas protesta srpskog pokreta sa Kosova i Metohije po Srbiji i Crnoj Gori | Novosti.rs\nFoto Arhim Muzeja Vojvodine\nPosle relativnog zatišja u godinama posle Titove smrti, broj štrajkova naglo raste između 1985. i 1987, kao i broj učesnika u tim protestima, a radnički zahtevi sve su radikalniji. U maju 1988. mere štednje savezne vlade izazivaju štrajkove širom zemlje, kao i brojne upadljive protestne marševe i demonstracije industrijskih radnika u glavnom gradu i regionalnim centrima. Istovremeno, srpski pokret sa Kosova pokreće još jednu kampanju protesta, sada sa radikalnijim zahtevima i oblicima protesta. Posle neočekivanog uspeha julskog protesta u Novom Sadu, organizatori protesta i njihovi saveznici izvan Kosova pokreću više velikih protesta u ovoj pokrajini i u Crnoj Gori tokom jula i avgusta. Letnji protesti industrijskih radnika, srpskog pokreta i njihovih saveznika podstakli su raskol u najvišim krugovima partijske države, izazvali sporove između viših i nižih funkcionera, kao i značajne promene odnosa države i društva. Te posledice su, zauzvrat, postavile temelj za širenje mobilizacije građana u septembru i oktobru, to jest, za antibirokratsku revoluciju.\nMitinzi početkom septembra 1988. godine otkrili su da je mobilizacija građana postala važan politički činilac. Trećeg septembra su aktivisti srpskog pokreta sa Kosova priredili svoj prvi miting u centralnoj Srbiji i poslednji u Vojvodini. Miting u Smederevu, gradu sa velikim brojem srpskih iseljenika sa Kosova, bio je najveći do tada - oko 60. 000 učesnika. Istog dana u popodnevnim časovima su aktivisti održali miting u Kovinu sa oko 10.000 učesnika.\nLOKALNI AKTIVISTI u Vojvodini takođe su organizovali dva mitinga, koji su signalizirali paralelnu mobilizaciju građana u pokrajini. Trećeg septembra je sindikat fabrike u Somboru organizovao veliki javni skup, uz podršku nekoliko lokalnih funkcionera. Oko 2.000 učesnika, uglavnom radnika, okupilo se u lokalnoj industrijskoj zoni, protestujući zbog sve većeg siromaštva radničke klase i bujanja korupcije i zahtevajući ustavne promene u republici i federaciji. Sutradan se 10.000 ljudi pojavilo na mitingu u Crvenki. Bio je to prvi višenacionalni miting do tada, sudeći prema govornicima, učesnicima i transparentima, uključujući one na mađarskom, ruskom i slovačkom jeziku. Mada je stotinak Srba sa Kosova prisustvovalo mitingu, lokalni organizatori su ih pozvali samo kao goste.\nSrpski pokret je u septembru organizovao proteste širom Kosova: od malih javnih skupova i mitinga do protestnih marševa i uličnih demonstracija, sa često po nekoliko hiljada učesnika. Neki protesti su imali naglašenu emotivnu notu pošto su organizovani povodom međunacionalnih incidenata; drugi su uglavnom odražavali strukturu i zahteve mitinga održanih izvan Kosova. Čak i manji međunacionalni ispadi sada su podsticali radikalne zahteve. Bilo je zahteva da se promene imena škola i javnih ustanova koje su nosile imena Albanaca koji su naprasno proglašavani "kontrarevolucionarima". Aktivisti srpskog pokreta su sada uspostavili punu saradnju sa lokalnim srpskim intelektualcima, pošto su tražili obrazovanije pojedince da govore na sve većem broju mitinga, naročito u Vojvodini, centralnoj Srbiji i Crnoj Gori. Srpski intelektualci na Kosovu podržavali su zahteve društvenog pokreta, ali ih je veoma malo učestvovalo u ranijim protestima. Glavna inicijativa tih intelektualaca dogodila se 22. maja 1987, kada se njih šezdesetak susrelo sa Milankom Renovicom, tadašnjim predsednikom saveznog partijskog predsedništva, da se požali na politiku nejednakosti na Kosovu.\nPARTIJA je još od rata snažno podsticala stvaranje posebnog crnogorskog identiteta, zasnovanog na istorijskom regionalnom identitetu, potpuno odvojenog od srpskog identiteta koji je najveći deo stanovništva Crne Gore delio sa stanovništvom Srbije. Verovatno su se visoki crnogorski funkcioneri uplašili i samog dolaska aktivista Srba sa Kosova u Titograd i reakcija svojih građana. Mitinzi su neizbežno zamagljivali granicu između srpskog i crnogorskog identiteta, jer je većina Crnogoraca sa Kosova, koji su igrali važnu ulogu u tom društvenom pokretu, prihvatala oba identiteta kao svoje.\nMnogi građani Crne Gore, sa parolama podrške, pozdravili su 20. avgusta dolazak aktivista srpskog pokreta duž puta za Titograd, dok su brojni taksisti besplatno prevozili pridošlice. Nešto kasnije, velika masa ljudi, uključujući oko dve hiljade Srba iz pokrajine i stotine onih koji su ih podržavali iz različitih delova Crne Gore, Hercegovine i Srbije, prošetali su centrom grada noseći zastave Jugoslavije pevajući režimske pesme. Na mitingu od oko 30.000 učesnika pevali su jugoslovensku himnu, zviždali govornicima koje je poslao republički establišment, aplaudirali govornicima iz pokreta i uzvikivali slogane podrške Srbima sa Kosova. Posle mitinga, masa se okupila ispred obližnjeg hotela da čuje kako raspaljeni govornici kritikuju visoke funkcionere Crne Gore. U povratku kasno po podne, brojni aktivisti pokreta zastali su u Kolašinu da održe još jedan miting pred oko 2.500 građana.\nJugoslavija SFRJ istorijski dodatak antibirokratska revolucija jogurt revolucija


Netanjahu vraća mandat | Restart Magazin\nNetanjahu vraća mandat\n22/10/2019 22/10/2019 Urednik\tIzrael, Netanjahu, Rivlin, Vlada\nOn je, međutim, dodao da napori da “dovede (Benija) Ganca za pregovarački sto i spreči još jedne izbore” nisu urodili plodom, jer je taj lider saveza partija centra Plavo-belo (Kahol Lavan) to stalno odbijao.\nPredsednik Rivlin je saopštio da namjerava da zaduži Ganca, bivšeg načelnika Generalštaba, da on pokuša da obrazuje vladajuću koaliciju.\nOčekuje se da će Rivlin svoju odluku zvanično saopštiti u naredna 72 sata, odnosno do četvrtka uveče, prenijeli su izraelski mediji. Drugi čovjek u savezu Plavo-bijelo, Jair Lapid, izjavio je da “Bibi još jednom nije uspio”, koristeći Netanjhuov nadimak i ocijenivši da se to dešava u nizu.\nPartija Plavo-bijelo je saopštila da je sada vrijeme za akciju i da je “Kahol Lavan odlučan da obrazuje liberalnu vladu nacionalnog jedinstva predvođenu Benijom Gancom za koju je narod glasao prošlog mjeseca”.\nMeđutim, i Ganc i Netanjahu su bili daleko od osiguranja potrebne većine od 61 poslanika.\nNetanjahuu rok za formiranje vlade ističe u srijedu.\nUkoliko ni Ganc ne uspije u tome, bilo koji poslanik koga podrži najmanje 61 član Kneseta biće sljedeći koji će dobiti takav mandat.\nSeptembarski izbori bili su drugi u Izraelu ove godine, što se još nikada nije desilo od osnivanja države 1948. godine, a moglo bi se desiti da se ponovo glasa za nekoliko mjeseci.\nPosle izbora u aprilu Netanjahu je takođe dobio mandat da obrazuje vladu, ali mu to nije pošlo za rukom ni poslije produženja roka od 28 dana na dvije nedjelje.\nGanc se zalaže za nacionalno jedinstvo, ali neće da bude u vladi sa Netanjahuom, kome prijete optužnice za korupciju.\nNetanjahu ima podršku vjerskih i desničarskih partija, a Ganca je podržao savez arapskih partija Zajednička lista, zapravo deset od 13 poslanika iz tog saveza, ali oni ne bi ušli u vladu.\nLiberman kaže da je za vladu jedinstva u kojoj neće biti vjerskih i ultradesnih stranaka.\n← Trudo pobedio na izborima\nDržavni sekretar SAD o krizi s Turskom: Tramp spreman za vojnu akciju →


Prednosti MegaTank štampača - Canon Montenegro\n6 razloga zašto vam je potreban MegaTank štampač\nDa li je vreme da pređete na MegaTank štampač? Otkrijte prednosti Canon asortimana.\nCanon PIXMA MegaTank štampači serije G koriste ugrađene, dopunjive kartridže sa mastilom koji koriste boce visokog učinka, umesto standardnih kartridža. Uz mogućnost štampanja hiljada stranica pomoću kompleta boca sa mastilom, možete da štampate mesecima, pa čak i godinama. Jeftiniji za korišćenje od standardnih štampača i veoma intuitivni, savršeni su za dinamičan dom, kancelariju, kao i za studente.\nUz asortiman dostupnih modela MegaTank štampača, možete da odaberete onaj koji odgovara vašim potrebama i budžetu. Svaki štampač pruža visoke nivoe efikasnosti, ali ako vam je brzina štampe prioritet, najbrži MegaTank modeli PIXMA G3460 i PIXMA G2460 mogu da vam uštede vreme. PIXMA G3460 ima ugrađeni Wi-Fi, kao i PIXMA G3420 sa podrškom za informatički oblak, što vam omogućava da daljinski štampate sa pametnih uređaja.\nPIXMA G2420, PIXMA G2460, PIXMA G3420 i PIXMA G3460 su višefunkcionalni 3-u-1 štampači koji vam omogućavaju da štampate, kopirate i skenirate. Ali ako samo želite da ostvarite dugoročne uštede koje donosi MegaTank štampač, svedeni PIXMA G1420 predstavlja samostalni štampač, bez mogućnosti skeniranja i kopiranja.\nAsortiman osnovnih modela MegaTank štampača (PIXMA G3460, G2460, G3420, G2420, G1420) omogućava štampanje do 7.6001,2 stranica pomoću jedne boce sa crnim mastilom kada se koristi u ekonomičnom režimu, odnosno do 7.7001 stranica pomoću kompleta u boji. Ti MegaTank štampači takođe pružaju kapacitet za uvlačenje papira sa zadnje strane od 100 listova, pa više vremena možete da posvetite radu, a manje dopunjavanju štampača.\nAko redovno imate potrebu za štampanjem velikog obima, prelaskom na štampač Canon PIXMA G5040, G6040 ili G7040 dobijate obim štampe do 8.3003 stranica u ekonomičnom režimu pomoću crnog mastila, kao i automatsko dvostrano štampanje i prednje i zadnje uvlačenje papira ukupnog kapaciteta od 350 listova običnog papira, za zaista produktivna okruženja.\nZnačajne uštede novca i povećanja produktivnosti koje pružaju MegaTank štampači kompanije Canon ne ostvaruju se na račun kvaliteta štampe. MegaTank štampači daju bogate boje pomoću mastila u odvojenim bojama, kao i izuzetno oštre otiske dokumenata pomoću namenskog crnog pigmentnog mastila. Čak i veoma sitni tekst i beli znakovi na pozadinama u boji zadržavaju visok stepen jasnoće.\nLako možete da pratite nivoe mastila, zato što su kartridži sa mastilom vidljivi sa prednje strane štampača.\nCanon PIXMA G3460 i PIXMA G2460 ostvaruju brzinu štampanja od 10,84 slika u minuti za monohromatske dokumente i 64 slika u minuti za otiske u boji. Predstavljaju odličnu opciju kada imate kratke rokove.\nZa još hitnije zadatke, 4-u-1 štampač PIXMA G7040 pruža do 134 slika u minuti za štampanje sa crnim mastilom i 6,84 slika u minuti za otiske u boji, uz mehanizam za automatsko uvlačenje dokumenata kapaciteta 35 listova namenjen korisnicima kojima je potrebno da lako kopiraju i skeniraju višestrane dokumente.\nZa svakodnevno štampanje, PIXMA G3420, PIXMA G2420 i PIXMA G1420, sa brzinom štampe od 9,14 slika u minuti sa crnim mastilom i 54 slika u minuti u boji, omogućavaju brz protok dokumenata.\nOsnovni modeli MegaTank štampača takođe su napravljeni za kraće vreme neoperativnosti. Dolaze sa lako zamenjivim kartridžom za održavanje koji smanjuje verovatnoću da ćete morati da pošaljete štampač na servisiranje. Korišćenje kartridža za održavanje možete da pratite pomoću upravljačkog programa za štampač na računaru ili laptopu, odnosno pomoću aplikacije Canon PRINT (PIXMA G3420 i PIXMA G3460) ili ekrana štampača (svi osim PIXMA G1420). Štampač će vas obavestiti ako postoji problem sa održavanjem, pa lako možete da otklonite sve greške.\nModeli Canon PIXMA G3420 i PIXMA G3460, između ostalih u MegaTank asortimanu, omogućavaju vam da bežično štampate sa smartfona ili tableta, što je jednostavno i efikasno kada imate rok.\nCanon PIXMA G3420 i PIXMA G3460, zajedno sa mnoštvom drugih modela iz MegaTank asortimana, imaju ugrađenu Wi-Fi funkciju. Dugme Wireless Direct olakšava povezivanje i pokretanje štampanja sa računara ili mobilnog uređaja pomoću jednog dugmeta. PIXMA G5040, G6040, G7040, GM4040 i GM2040 takođe ima Ethernet, za umrežena okruženja kojima je potrebna brza, stabilna i bezbedna veza.\nAko radite na daljinu i potrebno vam je da delite dokumente sa kolegama u kancelariji, odnosno ako vam je potrebna štampana kopija studijskih materijala za onlajn kurs, PIXMA štampaču sa podrškom za Wi-Fi možete da pristupite preko interneta sa računara ili pametnog uređaja, kao i da štampate direktno iz popularnih usluga informatičkog oblaka, kao što su Google Drive, Google Classroom, Dropbox, Evernote itd.\nUpravljanje svim potrebama štampanja i održavanja sa smartfona ne može da bude lakše uz pomoć aplikacije Canon PRINT, a tu su i druge Canon aplikacije koje pružaju mnoštvo načina za pokazivanje kreativnosti kod kuće. Aplikacija Creative Park5 ima sve, od rukotvorina od papira i prilagodljivih čestitki do ukrasa za zabave i 3D modela, dok vam aplikacija Easy-PhotoPrint Editor omogućava da pretvorite omiljene fotografije u elegantne otiske ili jedinstvene poklone, uz šablone za kalendare, čestitke, postere i još toga.\nNe želite da preuzimate aplikaciju? MegaTank štampači su kompatibilni sa tehnologijama Apple AirPrint i Mopria za Android, pa korisnici koji su povezani na istu mrežu kao štampač mogu jednostavno da se povežu i štampaju pomoću ugrađenog protokola za štampu na pametnom uređaju.\nCanon MegaTank štampači podržavaju asortiman papira, uključujući foto-papir za višestruko lepljenje, medije za nanošenje otisaka peglom, a mnogi modeli čak omogućavaju štampanje banera dužine preko jednog metra.\nMegaTank štampači mogu da daju dokumente visokog kvaliteta i prelepe otiske fotografija bez margina6 u formatima do A4 dan za danom – ali su mnogo svestraniji od toga. Ovaj asortiman podržava raznolik opseg veličina i tipova medija, što je idealno za poslovnu administraciju i još mnogo toga, kao što je kreiranje nalepnica za zavođenje i pravljenje vizitkarti pomoću mat i dvostranog mat papira. PIXMA G3460, G2460, G3420, G2420 i G1420 mogu čak da štampaju i promotivne banere dužine 1,2 metra. Za štampanje kod kuće, MegaTank štampači mogu da učine domaće zadatke zabavnim i da pruže sate porodične zabave uz foto-papir za višestruko lepljenje i magnetni foto-papir. Fotografije možete da štampate na asortimanu sjajnog i polusjajnog foto-papira, pa čak i da kreirate medije za nanošenje otisaka peglom.\nVećina MegaTank štampača kompanije Canon7 ima dvoredni LCD, koji pruža detaljnije informacije o postavkama štampača. Ne samo da ekran olakšava proveru statusa štampača i bežičnih postavki i podešavanje opcija štampe direktno na štampaču, već možete da imate uvid u potrebe za održavanjem, kao što je čišćenje glava za štampanje. Ekran takođe olakšava popravljanje grešaka putem jasnih uputstava ili kodova koje možete da proverite u korisničkom priručniku radi lakog rešavanja problema.


U porastu broj novozaraženih u Kragujevcu | InfoKG - Gradski portal - Kragujevac - Najnovije vesti\nU porastu broj novozaraženih u Kragujevcu\nNa teritoriji grada Kragujevca registrovana su 23 nova slučaja zaraze Korona virusom, pokazuju podaci ovdašnjeg Instituta za javno zdravlje. To pokazuje da je poslednja dva dana broj novozaraženih u našem gradu u porastu. U Kliničkom centru trenutno je hospitalizovano 17 pacijenata kod kojih je registrovan virus COVID-19.\nPrema poslednjim informacijama iz ovdašnjeg Instituta za javno zdravlje od 161 obrađenog uzorka uzetog na području Šumadijskog okruga danas do 13 časova registrovana su 24 pozitivna pacijenta i to 23 iz Kragujevca i jedan iz Knića.\nOd početka epidemije do sada u Šumadijskom okrugu uzeto je 28.775 uzoraka, a zaraženo je 2.667 pacijenata. Od tog broja, 2.090 pacijenata iz Kragujevca, 179 iz Aranđelovca, 144 iz Knića, 90 iz Batočine, 87 iz Topole, 61 iz Rače i 16 iz Lapova.\nIz Instituta za javno zdravlje poručuju da je trenutno u kućnoj izolaciji u Šumadijskom okrugu 160 osoba, od kojih je 134 u Kragujevcu.\nU ovdašnjem Kliničkom centru, prema današnjim podacima, hospitalizovano je 17 pacijenata kod kojih je registrovan Korona virus, a četvoro je na respiratoru. Iz ove zdravstvene ustanove juče su otpuštena dva pacijenta po jedan iz Kragujevca i Lučana.\nU Srbiji rekordan broj novozaraženih, evo rezultata za Kragujevac 16:00\nU Kragujevcu 39 novozaraženih Korona virusom 14:45


Tanjug 25. februara 2020. 10:20\nZAGREB – U Rijeci je hospitalizovano devet hrvatskih radnika koji su radili u Italiji zbog sumnje da su zaraženi koronavirusom.\n„Tokom noći u KBC Rijeka smešteno je devet radnika koji su došli iz Italije. Njihovi nalazi poslati su na analizu i rezultati se očekuju danas. Jedan od njih pokazuje znakove bolesti“, rekao je Beroš.\n„Devet hrvatskih građana koji su radili u fabrici u Italiji, gde je otkriveno 20-ak obolelih, toekom noći su transportovani u KBC Rijeka gde su u izolaciji i pod nadzorom i čiji su brisevi poslati na analizu u Zagreb. Rezultati se očekuju tokom popodneva ili kasnije“, rekao je ministar.


"Naša policija neće dozvoliti takvu vrstu ekstremizma. Što se nas tiče, takav scenario nije moguć, kada je reč o državljanima Republike Srbije. Ono što je važno jeste da Republika Srpska spreči takav scenario od strane nekih ekstremističkih grupa tamo", kazao je Stefanović za Radio-televiziju Srbije.\nOn je naveo da postoje neki koji ne žele i nije im u interesu stabilnost i razvoj Srbije i Republike Srpske.\nMinistar unutrašnjih poslova smatra da je jučerašnjim upozorenjem i porukom premijer Srbije Aleksandar Vučić stekao i neke neprijatelje, "neke koji imaju drugačije interese", a kako je ocenio "jasno je da postoji umešan i strani faktor u sve to".\nPredsednik Vlade Srbije Aleksandar Vučić apelovao je danas na vlasti u BiH i RS, povodom najavljenog protesta u Banjaluci za subotu, da sačuvaju mir i da ne izazivaju sukobe, jer prema domaćim obaveštajnim podacima, postoje mogućnosti za izazivanje nemira.\nSNSD: Protesti opozicije protiv Srpske, po nalogu Izetbegovića\n"Oni koji ne žele stabilnost Srbije i Republike Srpska takvu poruku neće zaboraviti", kazao je Sterfanović.